Kalinić: Đinđićev ubica je Zvezdan Jovanović | Mondo Portal\nKalinic Djindjicev ubica je Zvezdan Jovanovic.html\n19. oktobar, 19:27\nKalinić: Đinđićev ubica je Zvezdan Jovanović 0 Podeli Podeli na facebook Podeli na twitter Podeli na viber Pošalji na mail\nDruštvo 12.09.2011. / 08:23 17:18\nKalinić: Đinđićev ubica je Zvezdan Jovanović\n12.09.2011. / 08:23 17:18\nPripadnik kriminalnog Zemunskog klana Miloš Simović priznao je pred Specijalnim sudom da je učestvovao u ubistvu premijera Đinđića i da je spreman da govori o pozadini atentata. Kalinić potvrdio da je Zvezdan Jovanović ubica.\nNa početku ponovljenog suđenja u Specijalnom sudu u Beogradu, Simović (32) je rekao da se gorko kaje zbog svog učešća u atentatu i izjavio saučešće Đinđićevoj majci i porodici, navodeći da se ne radi o frazi, "već da govori sa ljudskog aspekta, jer i on ima majku, suprugu porodicu i decu".\nU kratkom izlaganju svoje odbrane Simović, koji je danas, kako je rekao, prvi put izašao pred sud u životu, rekao je da o detaljima atentata ne želi za sada da govori, jer bi sudsko veće uskratio za niz odgovora o političkoj pozadini atentata s kojom je detaljno upoznat i želi da to ispriča u nekom drugom postupku.\n"Razotkriće se prava istina i razrešiti tajna", izjavio je Simović i dodao da je dobio zadatak koji je morao da izvrši, kao i svi ostali.\nOn je izričito tražio suočenje sa svedocima saradnicima koji su ga predstavljali "kao jednog od šefova klana", ističući da "oni lažu".\nU kratkom izlaganju svoje odbrane, Simović koji je proveo više od sedam godina u bekstvu do hapšenja prošle godine na hrvatsko-srpskoj granici, podsetio je sud da je u vreme atentata imao 23 godine i da se družio sa ljudima koji su vršili ubistva i kojima su ubistva naručivali.\n"S obzirom na sve to, za mene je tada ubistvo premijera bilo obično", rekao je optuženi Simović.\nPrema njegovim rečima, on njegov brat Aleksandar Simović, Milorad Ulemek Legija i ubijeni Dušan Spasojević i Mile Luković jedini imaju saznanja o tome ko stoji iza atentata.\n"Na temu atentata sam obavio razgovor kada sam došao na izdržavanje kazne sa tužilaštvom. Sada je na njima da se suoče sa istinom, a nadam se da će sada istina da ispliva na površinu. Pouzdano znam da je bilo političke opstrukcije da se obustavi istraga o ubistvu premijera. Mislim da se sada to teško može sakriti", poručio je Simović.\nOn je kazao da je tužilaštvo njega i njegovog brata 2003. i 2006. pozvalo preko roditelja da pomognu rasvetljavanju atentata i pozadini ubistva, ali da se nisu javili.\n"Nismo se javili iz više razloga, o većini ne želim da govorim za sad. Moj ljudski razlog što tada nisam želeo da pričam o ljudima sa kojima sam se do juče družio i da ja budem taj koji će da menja sudbinu njih i njihovih porodica. Nisam želeo da budem cinkaroš", rekao je Simović.\n"Nikog nisam iscinkario ni namestio kao što smatram da ni mene niko nije izdao, mada su svedoci saradnici malo više pričali u mom smeru. Setio sam se i Dušanove 'Miloš je najmlađi, on će da robija i on će da izađe još je mlad'", pravdao se bivši pripadnik "zemunskog klana".\nSimović je rekao da je, kada je atentat naručen, imajući u vidu od koga potiče, znao da mora da ga izvrši, navodeći da je zaduženje dobio od Spasojevića.\n"Zadatak mi je bio da pratim kretanje Đinđića i da ga izveštavam o tome. Trebalo je da budem kurir između Spasojevića i još nekih ljudi i da njegova naređenja prenosim drugima u ovoj grupi. Sve što sam radio, radio sam po nahođenju Spasojevića, kako je on hteo i želeo, a ne iz svoje svesti i ideologije. Žao mi je što sam učesnik tog događaja i što sam poznavao sve te ljude", rekao je Simović, koji nije želeo da odgovara na pitanja.\n"Besmisleno je da opštirnije govorim o ovom slučaju jer bih vam ostao nedorečen, jer bih morao da otkrijem nove detalje... o pozadini ubistva, pozadini pobune JSO, jer bih svoje bližnje i sebe životno ugrozio", dodao je on.\nIskaz će, kako je najavio, dopuniti u toku postupka, u zavisnosti od razvoja suđenja.\nKalinić je negirao sve navode optužnice, ističući da nije znao ni gde se nalazi zgrada Vlade Srbije, ali je potvrdio navode pravosnažne presude da je premijera ubio Zvezdan Jovanović.\n"Posle ubistva sedeo sam sa Jovanovićem i Miletom Lukovićem Kumom i gledali smo televiziju, kada je Jovanović rekao: 'Garantujem da nije živ'", rekao je Kalinić na početku ponovljenog suđenja za ubistvo premijera.\nKalinić je naveo i da mu je Luković rekao da je "Zveki (Zvezdan\nJovanović) zveknuo premijera", a da je Jovanović potvrdio da je ubio Đinđića.\nOn je naveo da nije imao nikakvu ulogu u ubistvu premijera i da je 12.\nmarta 2003. godine, u vreme ubistva, spavao a da ga je oko 13 sati pozvao Luković.\nKalinić je rekao da Zvezdana Jovanovića poznaje od 1993. godine, da je Milorada Ulemeka video jednom u Bosni, a da je vođu zemunskog kriminalnog klana Dušana Spasojevića upoznao nekoliko godina pre ubistva Đinđića.\nOn je, takođe, negirao da je bio član zemunskog klana.\nSud je toj dvojici optuženih odobrio ponavljanje procesa pošto su obojica bili u bekstvu više od sedam godina, pa su u odsustvu pravosnažno osuđeni na po 30 godina zatvora, zbog učešća u ubistvu premijera.\nTa odluka ostaje na snazi sve do izricanja nove pravosnažne presude.\nKalinić i Simović su osuđeni zbog niza ubistava, otmica i drugih krivičnih dela u procesu protiv "zemunskog klana" na po 40 godina zatvora, a uskoro ih očekuje ponovljeno suđenje i za ta krivična dela.\nOba postupka će biti ponovljena samo u odnosu na njih dvojicu, ali ne i u odnosu na ostale osuđene.\nPočetak suđenja je odložen 1. juna pošto je Simović rekao da nije spreman da iznese odbranu, a onda je i Kalinić odbio da iznese odbranu.\nSimović je 10. juna prošle godine uhapšen na graničnom prelazu između Hrvatske i Srbije, dva dana pošto je u Zagrebu teško ranio Kalinića, s kojim se, kako sumnja Tužilaštvo, skrivao više od sedam godina, od ubistva premijera.\nKalinić je 8. juna prošle godine uhapšen u Hrvatskoj, a 25. avgusta izručen Srbiji. On je bio prvi hrvatski državljanin koji je izručen po Sporazumu o međusobnom izručenju sopstvenih državljana između Srbije i Hrvatske.\nSimović se od juna nalazi u požarevačkom zatvoru "Zabela", gde izdržava višedecenijsku kaznu zatvora, dok je Kalinić u Okružnom zatvoru u Beogradu.\nkalinić simović đinđić Sudstvo


Mihajlović: Žene u Srbiji i dalje manje plaćene od muškaraca - Ekonomija - Dnevni list Danas\nPočetna » Ekonomija » Mihajlović: Žene u Srbiji i dalje manje plaćene od muškaraca\nMihajlović: Žene u Srbiji i dalje manje plaćene od muškaraca\nPredsednica Koordinacionog tela za rodnu ravnopravnost i ministarka građevinarstva Zorana Mihajlović izjavila je danas da su žene u Srbiji za isti posao i dalje manje plaćene od muškaraca i da ta razlika iznosi između 11 i 16 odsto.\nMihajlović je povodom Dana jednakih zarada poručila da su nejednakosti i razlike i dalje prisutne, posebno u platama, uprkos tome što fakultete većinski završavaju žene.\n„Žene su uglavnom angažovane na manje plaćenim poslovima, kao što su administracija, tekstilna ili prehrambena industrija, dok ih među inženjerima i u IT sektoru, koji su najplaćeniji, ima malo“, rekla je Mihajlović, navodi se u saopštenju njenog kabineta.\nPrema njenim rečima, žene su takođe te koje duplo više rade kod kuće, brinući o domaćinstvu, deci i starijima, te su prinuđene da izlaze sa posla i sprečene da se dodatno usavršavaju.\nNavela je da 67,9 odsto žena, a 11,5 odsto muškaraca kuva i obavlja poslove u domaćinstvu svakog dana, dok brigu o deci i starijima preuzima 41,2 odsto žena i 29,5 odsto muškaraca.\nKazala je da je važno da se žene ohrabre da uđu u svet prirodnih i tehničkih zanimanja i da za svoj rad budu plaćenije, kao i da se promoviše uloga očeva u odgajanju dece i ravnopravno roditeljstvo.\n3 reagovanja na “Mihajlović: Žene u Srbiji i dalje manje plaćene od muškaraca”\n04. novembra 2019. u 19.37\nSvojevremeno je Nada Topcagic placala Draganu J.Vucicevicu 100 € da pise o njoj u svakom broju.\n05. novembra 2019. u 06.06\nTo sam skontao da svake novine pisu o odredjenim pevacima.Uglavnom bljuvotine jer nemaju sta pametno\n05. novembra 2019. u 06.03\nNisu sve zene kao ti sto si unovcila svoju „kasicu“. Ima i postenih zena ako nisi znala


Predati potpisi za kandidaturu Aleksandra Vučića – KRUŠEVAC.LINK\nOvde si trenutno: Home / POLITIKA / Predati potpisi za kandidaturu Aleksandra Vučića\nFunkcioneri SNS i koalicionih stranaka predali su juče Republičkoj izbornoj komisiji za kandidaturu Aleksandra Vučića 60.000 potpisa, koji su prikupljeni, kako navode u SNS, za svega 12 sati.\nPotpredsednik SNS Miloš Vučević istakao je, nakon predaje potpisa za kandidaturu Aleksandra Vučića za predsednika Srbije, da je SNS sa koalicionim partnerima kandidovala najboljeg.\n“A to je Vučić, koji je pokazao koliko može da postigne svojim radom, marljivošću, disciplinom, a ti rezultati, koje je postigao, bili su u interesu države i naroda Srbije”, rekao je Vučević novinarima i istakao da su Vučiću poverenje poklonili kao svom kandidatu i koalicioni partneri, jer su uvereni da je on garant političke stabilnosti u narednom periodu.\nLider SPS Ivica Dačić ocenio je, posle predaje potpisa za kandidaturu Aleksandra Vučića za predsednika Srbije, da zbog stabilnosti Srbije nema više puteva, već samo jednog i jednog kandidata sa jasnom vizijom.\n“Sve drugo bi bilo vraćanje u prošlost, destrukciju, pometnje i izazivanje raznih scenarija koji nisu doneli ništa dobro Makedoniji i Ukrajini”, rekao je Dačić.\nTag Dačić Vučević Vučić


Olimpijakos nadomak četvrtfinala - Evroliga, Košarka\nOlimpijakos nadomak četvrtfinala\nAleksandar Milosavljević 29.03.2013., 21:59\nFenerbahče Ulker je dočekao u Istanbulu šampiona Evrope, ekipu Olimpijakosa i bio nadomak pobede. Ipak, ekipa iz Pireja je u uzbudljivoj završnici slavila sa 73:78 (13:19, 21:14, 19:23, 20:22) u 13. kolu Top 16 faze Evrolige i znatno povećala šanse za plasman u četvrtfinale.\nGrčki tim je na kraju prve četvrtine stekao prednost koju su ispustili već na početku druge. Do kraja prvog poluvremena ekipe su se smenjivale u vođstvu, a Fenerbahče na odmor ipak odlazi sa minimalnim vođstvom.\nDomaća ekipa je u nastavku susreta tražila način da poveća razliku u svoju korist, ali su gosti povezali konce igre i osujetili Fener u toj nameri. Međutim, ekipa iz Istanbula stiže do plus osam sredinom poslednje deonice, ali su tu prednost prokockali i na kraju izgubili od aktuelnog šampiona Evrope.\nNajefikasniji u Olimpijakosu bio je Kostas Papanikolau sa 16 poena. Vasilis Spanulis je dodao 14 poena uz 7 asistencija, a Jorgos Printezis je ubacio 12 poena. U Feneru najviše su se istakli Bo Mekejleb, Omer Onan i Romejn Sato sa po 12 postignutih poena. Uroš Tripković proveo je četiri minuta na parketu, ali se nije upisao u listu strelaca.\nOlimpijakos je pretekao Himki na tabeli F grupe i sada se nalazi na 3. mestu sa skorom 8-5, dok je Fenerbahče i dalje pretposlednji sa 2-11.\nkk fenerbahčeKK olimpijakosvideo\nPrethodna vest Vidić: Nećemo dozvoliti da se ponovi 2012.\nSledeća vest Bez Mudrinskog i Pantića u startnoj postavi?\nVidić: Nećemo dozvoliti da se ponovi 2012.\nBez Mudrinskog i Pantića u startnoj postavi?


Dogovor o dokumentu koji će zamijeniti ustav Evropske unije - Klix.ba\n3.10.2007. u 13:35\nPravni stručnjaci su načelno postigli dogovor o dokumentu koji bi trebalo da ima ulogu evropskog ustava, a koji treba da bude usvojen 19. oktobra u Lisabonu, saopćio je Portugal, predsjedavajući Evrpske unije. U saopćenju stoji da je sve spremno za usvajanje i još se samo čeka na prevođenje sporazuma na sve jezike EU-a.\n"Pravni stručnjaci su postigli sporazum, prijedlog ugovora je spreman, ostaje još samo da bude preveden na sve jezike EU-a", navedeno je u saopćenju.\nPrema dokumentu koji treba zamijeniti evropski ustav, odbačen na referendumima u Francuskoj i Holandiji 2005. godine, EU će imati predsjednika s višegodišnjim mandatom, šef diplomatije imat će veća ovlaštenja, sistem glasanja bit će demokratskiji, a nacionalni i evropski parlamenti imat će veća prava.\nDiplomati smatraju da ima još neriješenih pitanja, prije svega s Poljskom i Velikom Britanijom, ali Lisabon vjeruje da bi ona mogla biti riješena na samitu EU-a 18. i 19. oktobra, prenijele su agencije.\nStručnjaci zemalja Unije od jula su radili na pravnom uobličavanju kompromisa koji su šefovi država i vlada teškom mukom postigli u junu.\nDokument treba biti usvojen za dvije sedmice, a potom ostaje da ga potpiše i ratificira svih 27 zemalja članica Unije.\nFrancuska i Holandija su najavile da ovaj put neće organizirati referendum, ali tu mogućnost nisu isključile Velika Britanija i Danska, čiji bi građani mogli odbaciti ovaj dokument.


I Grci vole leskovački ajvar - Sve veća tražnja za srpskom hranom, najavljene i investicije na jugu naše zemlje - Edukaplus\nI Grci vole leskovački ajvar – Sve veća tražnja za srpskom hranom, najavljene i investicije na jugu naše zemlje\nGrčki privrednici i kupci na međunarodnom sajmu „EXPO 2014“, koji je se održava od 26. septembra do 1. oktobra gradu Kavali, vrlo su zainteresovani za srpske prehrambene proizvode.\nGrcima su najzanimljivije prerađevine od voća i povrća, a posebno leskovački ajvar. Dogovoren je i izvoz više hiljada tegli od po 700 grama ajvara, pravljenog po tradicionalnoj recepturi domaćica sa područja Leskovca.\nNa štandu Regionalne privredne komore Leskovac, gde su zajedno nastupila mala i srednja preduzeća iz Jablaničkog i Pčinjskog okruga i sa područja Kraljeva, Zaječara i Čačka, posetioci sajma su moglu da probaju i kupe ajvar, konditorske proizvode, rakije i vina i dobiju kataloge više od 60 firmi.\nPredsednik Privredne komore regije Kavala Angelos Tsatsouluis izjavio je Tanjugu da veoma dobro poznaje Srbiju, jer je pre više od tri decenije studirao u Beogradu i zato je uveren da će Grci kupovati srpske proizvode. On podseća da Grčka tokom turističke sezone uvozi hranu i da taj period treba da iskoriste srpski proizvođači.\n– I posle 30 godina, Srbija je i dalje moja ljubav, kao i ajvar i šljivovica – kaže Angelos Tsatsouluis.\nNa sajmu “ EXPO 2014″ proizvode je izložilo 150 preduzeća iz Rumunije, Bugarske, Ukrajine, Poljske, Turske, Srbije, Grčke i sa Kipra. Regionalna privredna komora Leskovac, već sedmu godinu ucestvuje na ovom sajmu, a lokalne vlasti Kavale, obezbeđuju besplatan izožbeni prostor za naše privrednike.\nPredsednik Regionalne privredne komore Leskovac Goran Jović kaže kako mu je drago što su se javili preduzetnici iz Ksantija, Aleksandropolisa i Kavale, koji žele da investiraju na jugu Srbije.\n– Upravo smo razgovarali o izgradnji jedne fabrike u našoj „Zelenoj zoni“, biće to pogon za proizvodnju i pakovanje čajeva. Važno je da postoji interesovanje obe strane da se sarađuje – dodao je on.


sreda, 21 oktobar 2015 15:07\nNovi Sad im to duguje\n– Najmanje što Novi Sad može, jeste da im se spomenikom oduži za sve što su u njemu predstavljali i po čemu će ga pamtiti turisti pred kojima smo se ponosili, deca koja su u njihovoj blizini prohodala i parovi koji su se pored njih venčavali – navedeno je u saopštenju Gradskog odbora LSV, 15. oktobra, uz napomenu da od te ideje neće odustati dok god spomenik ne bude postavljen. Upozorili su i da se za mandata ove gradske vlasti dešavalo svašta – od uništavanja gradskih preduzeća, razbijanja inventara u salama za daće, preko osveštavanja vode u vodovodu, ali da je činjenica da su psi lutalice postali toliki problem u gradu da su zaklali labudove u Dunavskom parku, najtužniji dokaz sveopšteg rasula u Novom Sadu.\nDirektor da podnese ostavku\nDan ranije, odmah nakon što se saznalo za tragičnu sudbinu labudova koji u Dunavskom parku borave deceniju i po, Liga je zatražila da direktor JKP „Zoohigijena i veterina Novi Sad“ Aleksandar Bursać hitno bude smenjen. U saopštenju LSV Novi Sad konstatovano je da je Bursać nesposoban i da je problem pasa lutalica u gradu dostigao razmere kakve nije imao u svojoj istoriji.\n– O zbrinjavanju i sklanjanju pasa lutalica s novosadskih ulica decenijama je brinula JKP „Čistoća“. Nakon „prekomponovanja“ gradske vlasti, u trulim političkim kompromisima i pogodbama odlučeno je da joj se ta delatnost oduzme i da se napravi novo preduzeće JKP „Zoohigijena i veterina“, kako bi tamo na miru pozapošljavali nestručne rođake. JKP „Zoohigijena i veterina“ kupovala je službene automobile, raspisivala nabavke za bespotreban inventar i radila sve osim onoga što treba da radi – da skloni i zbrine nesrećne životinje s ulice, pa Novim Sadom lutaju čopori napuštenih pasa – navedeno je u saopštenju Stručnog saveta za komunalna pitanja Gradskog odbora LSV Novi Sad.


Delegacija je bila u sastavu: predsednik Odbora Nenad Čanak, zamenica predsednika Odbora Elvira Kovač i članica Odbora i predsednica Poslaničke grupe prijateljstva sa Kiprom Biljana Pantić Pilja.\nTokom dvodnevne posete delegacija je imala sastanke sa predsednikom Predstavničkog doma Republike Kipar, predsednikom i članovima Stalnog odbora za spoljna i evropska pitanja, ministrom odbrane - vršiocem dužnosti ministra spoljnih poslova, kao i sa zvaničnicima lokalnih vlasti Nikozije i Famaguste.\nU razgovorima zvaničnika dvaju parlamenata konstatovano je da Kipar i Srbija imaju tradicionalno prijateljske odnose, razvijenu političku, ekonomsku i kulturnu saradnju i međusobnu podršku teritorijalnom integritetu obeju država. Konstatovano je da postoji sličnost u problemima koje Kipar i Srbija imaju na severu Kipra i na Kosovu i Metohiji. Kiparski zvaničnici izrazili su punu podršku članstvu Srbije u Evropskoj uniji, kao i pomoć u ostvarenju tog cilja. Dve strane su se složile da postoji prostor za jačanje saradnje u svim oblastima od zajedničkog interesa i posebno istakli značaj saradnje dvaju parlamenata.


UN pozivaju na moratorijum za sisteme veštačke inteligencije - Svet - Dnevni list Danas\nPočetna » Svet » UN pozivaju na moratorijum za sisteme veštačke inteligencije\nBeta - AFP15.09.2021. 15:49\nUN su pozvale danas da se uvede moratorijum na neke sisteme veštačke inteligencije kao što je prepoznavanje lica, dok se ne ustanove elementi za zaštitu ljudskih prava.\n„Tehnologije veštačke inteligencije mogu imati negativne efekte, čak katastrofalne ako se koriste a da se nedovoljno uzima u obzir način na koji one utiču na ljudska prava“, rekla je Mišel Bašle visoka komesarka UN za ljudska prava.\nLoše funkcionisanje veštačke inteligencije sprečilo je ljude da dobiju socijalnu pomoć, nađu posao ili je dovelo do hapšenja nevinih ljudi na osnovu sistema prepoznavanja lica koji nisu dobro urađeni i ne mogu ispravno da prepoznaju osobe sa afričkim crtama na primer.\n„Više je nego stvaran rizik od diskriminacije vezan za odluke zasnovane na veštačkoj inteligenciji – radi se o odlukama koje mogu menjati, stigmatizovati ili naškoditi jednom ljudskom životu,“ rekla je Bašle.\nPrepoznavanje licaUjedinjene nacijeVeštačka inteligencijaŽeneva\nJedno reagovanje na “UN pozivaju na moratorijum za sisteme veštačke inteligencije”\n16. septembra 2021. u 00.23


Srbija domaćin najboljih učeničkih kompanija Evrope : Nadlanu.com\nObjavljeno 16. jul 2018. / 16:55:43\nOvo takmičenje realizuju organizacije Dostignuća mladih i JA Europe, uz podršku Ministarstva privrede, Američke agencije za međunarodni razvoj (USAID), Evropske komisije, kao i velikih kompanija AT&T, AXA, Citi, Delta Air Lines, FedEx, ManpowerGroup, Oracle i TeleGroup.\n17. jula od 15 do 18.30 časova u hotelu Crowne Plaza, kroz 4-minutne scenske prezentacije učeničke kompanije će svoje poslovne koncepte predstaviti članovima žirija koji dolaze iz najvećih svetskih kompanija.\nDrugog dana takmičenja, 18. jula, od 10 do 13 časova, u ulici Obilićev venac srednjoškolci će izložiti svoje proizvode široj javnosti u sajamskoj postavci. Goste će pozdraviti govornici navedeni dole. Pobednici takmičenja biće proglašeni na ceremoniji istog dana od 19.30 do 23 časova u BelExpo centru.\ndostignuce mladihevropaJA Evropeministarstvo privredetakmicenje najboljihucenickih komanija


Otvoreni „Dani pijaca Srbije 2015“ - Poslovno Udruženje Pijaca Srbije - PUPS\nOtvoreni „Dani pijaca Srbije 2015“\nČetvrtu manifestaciju „Dani pijaca Srbije 2015" i peti Sajm domaće hrane, vina i rakije "Ukusi tradicije", u petak, 5. juna, svečano je otvorio Ilija Maravić, predsednik Skupštine Grada Subotica.\n- Pijace će postojati dok i mi budemo postojali - rekao je na otvaranju Ilija Maravić. - Nikada ni jedan megamarket neće moći da ugasi pijace, jer se na njima grade posebni odnosi između proizvođača odnosno prodavaca i kupaca. To je odnos koji će da fumcioniše večno.\nMaravić je naglasio značaj Poslovnog udruženja "Pijace Srbije" i ovih manifestacija za promociju pijačne delatnosti i ukazivanje na probleme sa kojima se suočavaju,\nU ime Poslovnog udruženja "Pijace Srbije" i Akcionarskog društva "Tržnica" Subotica, kao domaćina ovih manifestacija, goste, predstavnike pijačnih uprava iz cele srbije i izlagače, pozdravio je Branislav Joka, generalni direktor "Tržnice" a.d. Subotica. On se zahvalio lokalnoj samoupravi na podršci u organizaciji i poželeo učesnicima i gostima uspešan nastup i ugodan boravak u Subotici.\nOrganizatori ovih manifestacija su Poslovno udruženje „Pijace Srbije", Akcionarsko društvo „Tržnica" iz Subotice i Udruženje „Ukusi tradicije" uz podršku lokalne samouprave Grada Subotica i JKP „Subotičke pijace".\nNa ove dve manifestacije, na više od pedeset štandova, učestvuje oko osamdeset izlagača, poljoprivrednih proizvođača, zanatskih radnji, proizvođača domaće hrane, vina, rakije i rukotvorina iz gotovo svih delova Srbije.\nTokom boravka u Subotici, predstavnici Poslovnog udruženja "Pijace Srbije" su posetili i lokalnu samoupravu, gde su sa predsednikom Sskupštine, Ilijom Maravićem, razgovorali o aktivnostima udruženja i načinima kako da se sačuva i uanpredi pijačna delatnost. Gosti su tokom posete imali priliku da obiđu Gradsku kuću i čuju informacije o ovom velelepnom secesijkom zdanju.\nPeti Sajam domaće hrane, vina i rakije „Ukusi tradicije" i četvrta manifestacija „Dani pijaca Srbije" su za posetioce otvoreni od četvrtka, 4. juna u 10 časova, do nedelje, 7. juna u 14 časova.\nZa posetioce ovih manifestacija organizatori su obezbedili i zanimljivi večernji kulturno-zabavni program. U četvrtak, 4. juna od 18,30 časova na bini koja je postavljena ispred Hale sportova, nastupio je Tamburaški orkestar „Hajo".


Vozilo Zastava 10 na struju — Викиновости\nKragujevac 20.maja 2010.(Beta) - Na međunarodnom sajmu dobavljača auto delova jugoistočne Evrope, koji se održava na Šumadija sajmu u Kragujevcu, predstavljeno je vozilo na električni pogon koji je napravio tim stručnjaka kragujevačke fabrike „Zastava“.\nČlan ekspertskog tima i direktor grupe „Zastava vozila“ Zoran Radojević rekao je agenciji Beta da je vozilu sa platformom „zastave 10“ ugradjen elektro motor. „Ta metoda je poznata u Americi u manjim firmama, a sada je dosta prisutna i u Evropi“, rekao je Radojević i dodao da su baterije i motor nabavljeni u Kini, a da je vozilo osmišljeno prema idejama „Zastavnih“ stručnjaka.\nNovi model automobila imaće brzinu od 120 kilometara na sat, moći će da pređe 100 kilometara između dva punjenja motora čija je snaga 20 kilovata. „Troškovi vožnje, prema sadašnjim cenama struje, minimalni su, a to znači da vožnja od Kragujevca do Beograda, na primer, košta manje od 100 dinara“, rekao je Radojević.\n„Vozilo Zastava 10 na struju” — [[w:Новинска агенција Бета|Новинска агенција Бета]], 20. мај 2010. (српски)\nПреузето из „https://sr.wikinews.org/w/index.php?title=Vozilo_Zastava_10_na_struju&oldid=1747009”\nОва страница је последњи пут уређена на датум 22. мај 2010. у 21:35 ч.


Pravna podrška pregovorima (PLAC III)\nUsklađivanje pravila državne pomoći za istraživanje i razvoj i inovacije\nU okviru aktivnosti u oblastima iz pregovaračkog poglavlja 8, PLAC III projekat pružio je podršku Komisiji za kontrolu državne pomoći u harmonizaciji šema državne pomoći u oblasti istraživanja i razvoja i inovacija sa pravilima EU. Podrška je obuhvatila analizu postojećih šema državne pomoći u Srbiji u toj oblasti, komparativnu analizu sa stanjem u EU kao i preporuke za harmonizaciju.\nNa radionici odžanoj 2. marta 2022. godine za članove Komisije za kontrolu državne pomoći, projektna ekspertkinja Olgica Spevec predstavila je rezultate rada – predlog Smernica za dalju harmonizaciju šema državne pomoći u oblasti istraživanja i razvoja i inovacija sa pravilima EU o državnoj pomoći.\nOna je predstavila Okvir Zajednice (EU) za državnu pomoć u oblasti istraživanja i razvoja i inovacija; navela je i da su od avgusta 2021. na snazi nove vrste državne pomoći i to kao dodatak finansiranju određenih aktivnosti iz programa Horizont 2020 i Horizont Evropa. To je omogućeno izmenama i dopunama Uredbe 651/2014 o ocenjivanju određenih kategorija pomoći spojivim s unutrašnjim tržištem.\nDržavna pomoć za istraživanje i razvoj i inovacije u EU može da se dodeli na osnovu stava 3 člana 107. Ugovora o funkcionisanju EU kao državna pomoć za olakšavanje razvoja određenih ekonomskih delatnosti u Uniji.\nU Srbiji, uslovi i kriterijumi usklađenosti državne pomoći za istraživanje i razvoj i inovacije sadržani su u Uredbi o uslovima i kriterijumima usklađenosti horizontalne državne pomoći. Zakon o invacionoj delatnosti predviđa ustanovljavanje ekonomskih podsticajnih mera subjektima inovacionog sistema i stimulativnih procedura i postupaka u korist tih subjekata od strane nadležnih organa, autonomne pokrajine, lokalne samouprave i pravnih osoba koje upravljaju javnim sredstvima, što je pravna osnova za dodelu državne pomoć.\nPredlog Smernica za harmonizaciju obuhvata preporuku da se izvrši razdvajanje ekonomskih i neekonomskih delatnosti istraživačkih organizacija i visokoškolskih ustanova, njihovih troškova, finansiranja i prihoda. Takođe i da se spreči unakrsno subvencionisanje ekonomske delatnosti iz javnih sredstava namenjenih obavljanju njihove osnovne neekonomske delatnosti. Fond za nauku trebalo bi da uspostavis sistem kojim svoje aktvinosti jasno uređuje u situacijama kada je davalac državne pomoći, posrednik u dodeli javnih sredstava i državne pomoći i primalac državne pomoći.\nHarmonizacija Zakonodavstvo Poglavlje 8 Državna pomoć Istraživanje i razvoj Inovacije\nPoglavlje 12: implementacija programa praćenja materijala u kontaktu sa hranom\nEU je partner Srbiji na putu zelene transformacije\nPoglavlje 27: kako transponovati Direktivu o jednokratnoj plastici\nPoglavlje 9: Podrška u izradi internih akata potrebnih za implementaciju CSDR-a\nLast updated: 18. Maj 2022. 17:10\nOva stranica načinjena je i održava se uz finansijsku pomoć Evropske unije. Za njenu sadržinu isključivo je odgovoran ugovarač projekta DMI Associates u konzorcijumu sa European Consulting Group-om i GIZ-om., i ta sadržina nužno ne predstavlja stavove Evropske unije © 2019 Pravna podrška pregovorima (PLAC III).


Prodat Dom penzionera u Nedžarićima za 10.360.000 KM - Akta.ba\n16.10.2019. 13:31 / Izvor: Akta.ba\nNa današnjoj aukcijskoj prodaji posredstvom Agencije za privatizaciju FBiH prodat je devastirani Dom penzionera u sarajevskom naselju Nedžarići za 10.364.140 KM.\nKupac je firma Capital Holding iz Sarajeva, što je potvrdio i Zijad Krnjić, direktor Federalnog zavoda PIO.\n"Da, prodat je devastirani Dom penzionera u Nedžarićima. Od tih 10.364.140 KM za koliko je prodat, tri miliona KM ide Općini Ilidži po osnovu zemljišta koje nije bilo naše, a ostatak u Fond PIO za penzije, odnosno, tekuće poslovanje. Nakon što je Dom penzionera prodat sada će uslijediti potpisivanje ugovora, odnosno administrativna procedura. Zaista nismo mogli ići ispod cijene od 10 miliona i 364.140 KM", rekao je Krnjić za Faktor.\nPodsjetimo, prvobitna prodajna cijena objekta je bila 13,4 miliona KM, ali je Vlada FBiH već dva puta odobrila smanjenje početne cijene zbog ranije propalih aukcijskih prodaja.\nRanije je bilo zainteresovanih kupaca, ali se prodaja nije mogla realizovati jer nisu bili riješeni imovinsko-pravni odnosi sa Općinom Ilidža. Naime, Federalni zavod PIO je kupio parcele koje nisu bile uknjižene na njih, već na Općinu Ilidža, koja je tražila naknadu za to zemljište.\nInače, firma Capital Holding, s kapitalom sirijskog državljanina, već ima investicije u Sarajevu i Bosni i Hercegovini. Ova kompanija kupila je prije dvije godine jednu od najvećih zgrada u Sarajevu, Poslovni centar Kumrovec izgrađen na Otoci.\nZgrada je pretvorena u biznis centar Capital Tower.\nPored toga, na Bjelašnici grade hotel vrijedan 30 miliona KM, a čije je otvaranje najavljeno za proljeće sljedeće godine.


Ratković i Svorcan predstavljali Sombor na međunarodnoj Konferenciji o prekograničnoj saradnji u Dubrovniku\nčetvrtak, maj 31 2018\nBranislav Svorcan i Antonio Ratković predstavnici Sombora na međunarodnoj Konferenciji u Dubrovniku\n* Savet Evrope organizovao je Međunarodnu konferenciju o prekograničnoj saradnji u Evropi. Konferencija je održana u Dubrovniku 24. i 25. maja, a prisustvovali su joj predstavnici gradova iz Portugala, Španije, Francuske, Belgije, Republike Irske, Danske, Hrvatske, Bosne i Hercegovine, SR Nemačke i Srbije. Grad Sombor na Konferenciji su predstavljali Antonio Ratković, zamenik i Branislav Svorcan, pomoćnik gradonačelnice\nNavedeno je nekoliko primera dobre prakse prekogranične saradnje mikroregija, kao što je mikroregija formirana između Španije i Portugala, te primeri dobre prakse između pograničnih gradova Francuske i Nemačke.\n- Istinsko objedinjavanje i povezivanje država počinje sa lokalnog nivoa - zaključak je i poruka Konferencije, a Savet Evrope će u predstojećem periodu pomagati zainteresovane gradove, opštine i regije da uspostave prekograničnu saradnju, kao najznačajniji korak na putu evropskih integracija.\nViše iz ove kategorije « Poziv start ap kompanijama za program inovacija u sklopu Svetske izložbe Dubai EKSPO 2020\tSigurnu kuću i Sombor još jednom posetila Nj.E. Đulija Fini, ambasdorka Australije u Srbiji »


Pariz pozdravio trgovinske pregovore sa SAD, ali OVO NE ŽELE | Najnovije vesti - Srbija danas\n26.07.2018. • 14:57 Tanjug\nPariz pozdravio trgovinske pregovore sa SAD, ali OVO NE ŽELE\nOglasio se francuski ministar finansija\nFrancuska pozdravlja trgovinske pregovore EU sa Vašingtonom, ali ne želi da uđe u pregovore o sveobuhvatnom sporazumu o slobodnoj trgovini, izjavio je danas francuski ministar finansija Bruno le Mer.\n- Svaka strana, i Evropljani i Amerikanci, moraju da dobiju nešto u ovim pregovorima. Svaki trgovinski sporazum mora da se zasniva na reciprocitetu - rekao je Le Mer, a prenosi agencija Rojters.\nOblast poljoprivrede, ističe, mora ostati van svih trgovinskih pregovora, jer Evropa ne može da olabavi svoje norme vezano za bezbednost hrane i ekologije, dok bi svaki dogovor, kako kaže, trebalo da omogući Evropi pristup američkom tržištu javnih nabavki.\n- Ne želimo da uđemo u pregovore o sveobuhvatnom sporazumu - poručio je Le Mer, navodeći da je neuspeh u ostvarivanju napretka na planu postizanja sporazuma o slobodnoj trgovini u prošlosti, ukazao na ograničenost potencijalnog sporazuma.\nLe Mer kaže i da Vašington treba da napravi gest dobre volje kada je reč o tarifama koje je Tramp u junu uveo na uvoz evropskog aluminijuma i čelika.\nPredsednik SAD Donald Tramp i predsednik Evropske komisije Žan-Klod Junker dogovorili su juče u Vašingtonu održavanje trgovinskih pregovora o smanjenju tarifa.\nFrancuska je pozvala Trampa da, pre početka bilo kakvih trgovinskih pregovora, povuče carine na čelik i aluminijum, navodeći da bi EU trebalo da odbije da pregovara "sa pištoljem prislonjenim na čelo".\nSAD Donald Tramp Francuska trgovina Bruno le Mer slobodna trgovina sporazum. Francuska EU Evropa\nTrampova ćerka deli OTKAZE: Bez posla ostaje 18 radnika!


petak, 08 Januar 2016 19:00\nKako prenosi ExtremeTech, Qualcomm je na CES-u predstavio novi tip čitača otisaka prstiju, koji koristi ultrazvučne talase i koji bi navodno mogao biti bolji od kapacitivnih senzora kakve recimo koriste Apple i Google u iPhoneu i Nexusu 6P.\nUmjesto senzora koji koriste fizički kontakt sa kožom kako bi generisali visokorezolutivnu "mapu" vašeg otiska prsta, Qualcommova nova Sense ID tehnologija koristi ultrazvučne talase, te korisnicima omogućava da se uloguju na svoj uređaj bez direktnog fizičkog kontakta sa samim senzorom.\nDrugim riječima, Qualcommov novi čitač otisaka prstiju bi jednog dana mogao biti ugrađen unutar ekrana mobilnih uređaja, jer je sposoban skenirati otisak prsta čak i kroz materijale kao što je staklo.\nI što je najbolje od svega, Qualcommova Sense ID tehnologija je navodno sigurnija od klasičnih čitača otisaka prstiju, obzirom da iz kompanije tvrde kako se ne može zavarati sa lažnim otiscima, jer prilikom skeniranja prstiju prodire kroz nekoliko slojeva kože.\nPrvi uređaj u koji će biti ugrađen Sense ID čitač otisaka prstiju je Le Max Pro, smartphone kineske kompanije LeTV, namijenjen isključivo kineskom tržištu.


Tri O čekić bravarski 1000g Strend Pro cena, cene Srbija, prodaja Beograd Novi Sad Niš\nTri O čekić bravarski 1000g Strend Pro cene\nTrenutno nemamo slike za Tri O čekić bravarski 1000g Strend Pro\nEPonuda nije internet prodavnica već Vam omogućava da brzo i lako nađete Tri O čekić bravarski 1000g Strend Pro po najjeftinijoj ceni. Naš cilj je da kupci budu što bolje informisani o ponudi Tri O čekić bravarski 1000g Strend Pro na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Tri O Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tri O čekić bravarski 1000g Strend Pro sa PRODAVCEM. EPonuda ne može da garantuje potpunu tačnost specifikacije i slika za Tri O čekić bravarski 1000g Strend Pro. Pre kupovine, podatke za Tri O čekić bravarski 1000g Strend Pro proverite na sajtu PROIZVOĐAČA.


RUSI UPLAŠILI PACOLIJA - SRPSKI NARODNI INFO\n17. новембра 2019. Redakcija Vesti 0\nOptimized by JPEGmini 3.13.3.2TB 0x5887d163\nParlamentarna skupština Saveta Evrope (PS SE) će sutra izabrati novog izaslanika za Kosovo, a jedan od kandidata je Aleksej Kondratjev, sa kojim, ukoliko bude izabran, odlazeći ministar privremenih prištinskih institucija Bedžet Pacoli ne želi da sarađuje.\nDa li Vi planirate da posetite KiM tokom svog budućeg mandata?\n— Naravno, moraću da procenim situaciju na terenu, kako bih posle izveštavao u okviru rezolucije 1244 i međunarodnog prava, i kako bih dao odgovarajuću ocenu. Sada imamo izjavu Bedžeta Pacolija, koji je moje učešće kao izveštača ocenio na svom profilu na Tviteru kao „pretnju za nacionalnu bezbednost Kosova“. Zato se pravi negativna slika već na startu.\nMoraću da posetim Kosovo, ali ranije su se dešavali slučajevi kada kosovski Albanci nisu pustili na teritoriju pokrajine nekoliko izveštača PS SE, a oni nisu mogli nikako uticati na Prištinu. Zato, kada pričamo o demokratiji i transparentnosti, poštovanju ljudskih prava i vladavini prava, sve strane moraju da poštuju ono što je navedeno u Ustavu Saveta Evrope. Samoproglašeno Kosovo, iako nije članica PS SE, izražava želju da postane članica, i onda treba da podržava fundamentalne vrednosti ove organizacije.\nKakva je Vaša platforma u budućem mandatu?\nOdbor PS SE za politička pitanja i demokratiju treba 14. novembra da izabere izvestioca za Kosovo. Njegov zadatak će biti da informiše međunarodnu organizaciju Saveta Evrope o aktuelnom razvoju demokratije i, pre svega, o sukobu sa Srbijom. Izabrani izvestilac zapravo će postati ambasador Saveta Evrope na Kosovu i, između ostalog, dobiti širok pristup poverljivim temama, saopštio je ranije nemački list „Bild“.


KK „Mladost SP“ osvojila međunarodni turnir u Rusiji, Magnitogorsk 2017 – RKSCS – Regionalni košarkaški savez Centralna Srbija\nDate: 28 juna, 2017\nKošarkaški klub ,,Mladost SP,, iz Smederevska Palanke učestvovala je na medjunarodnom turniru u Rusiji, u periodu od 26. do 28. maja 2017. godine. Turnir je organizovan povodom proslave 85 godina postojanja Magnitogorskog metalurškog kombinata.\nSam grad Magnitogorsk se nalazi na reci Ural, prirodnoj granici između Evrope i Azije i udaljen je 2000 km od Moskve.\nPored našeg kluba učestvovali su:\n1. Domaćin KK ,,Dinamo,, član druge lige Rusije\n2. KK ,,Sežana,, iz Slovenije, ćlan druge lige Slovenije\n3. KK ,,Tobol,, iz Kazahstana, prvak dguge lige i od sledeće sezone član prve lige Kazahstana\nPrvu utakmicu KK ,,Mladost SP,, je igrala protiv KK ,,Tobol,, i pobedila u vrlo neizvesnoj završnici rezultatom 98-93 (29/31 ; 23/16 ; 19/25 ; 27/21). Najbolji strelci Goran Ostojić 26 pt, Srđan Stojanović 22 pt, Stevan Tapušković 20 pt. Kod gostiju Anton Bikov 26 pt, Šaim Kuanov 14 pt, Timor Sultanov 13 pt.\nU drugoj utakmici dana, domaćin, KK ,,Dinamo,, pobedio je KK ,,Sežana,, 78-54.\nDrugog dana KK ,,Mladost SP,, takođe u neizvesnoj utakmici izgubila od KK ,,Sežana,, rezultatom 98-93 (24/38 ; 18/11 ; 27/12 ; 29/32). Najbolji strelci Željko Stanisavljević 19 pt, Srđan Stojanović 14 pt, Petar Šparović 13 pt. Kod protivnika, najefikasniji su bili Taž Rotar 21 pt, Milan Kovačević 18 pt, Gašper Ijordan Rojko 18 pt.\nU drugoj utakmici dana KK ,,Dinamo,, je pobedio KK ,,Tobol,, 102-86.\nTrećeg dana, u utakmici protiv domaćina turnira, KK ,,Dinamo,, viđena je košarka vrhunskog kvaliteta i ponovo u krajnje neizvesnoj i uzbudljivoj završnici, došli smo do pobede, rezultatom 93-92 (24/20 ; 23/19 ; 23/18 ; 23/25). Najefikasniji igrači Stevan Tapušković 30 pt, Goran Ostojić 16 pt, Vladimir Vranić 12 pt. U redovima KK ,,Dinamo,, najefikasniji Aleksej Osokin 24 pt, Ivan Fešenko 18 pt, Kiril Epanov 16 pt.\nU drugoj utakmici dana KK ,,Sežana,, je pobedila KK ,,Tobol,, rezultatom 97/83.\nKonačni plasman turnira:\nKK ,,Mladost SP..\nŽelim da istaknem da su organizacija, sportski i smeštajni uslovi bili na evropskom nivou i da smo od strane ruskih prijatelja i organizatora turnira dočekani i tretirani kao veliki prijatelji.\nPrevious : Svečana dodela pehara i medalja mk takmičenja sezona 2016/2017\nNext : Odluka o nadležnosti javnih beležnika za overu Ugovora između igrača i kluba.


Ministarstvo sigurnosti Bosne i Hercegovine iniciralo je hitno usvajanje odluke Vijeća ministara BiH.\nImajući u vidu izrazito tešku situaciju na požarištima na području općine Jablanica, Stolac, Široki Brijeg i Čapljina Ministarstvo sigurnosti Bosne i Hercegovine je iniciralo hitno usvajanje odluke Vijeća ministara BiH kojom se traži međunarodna pomoć u zaštiti i spašavanju u gašenju požara, a shodno Zaključku Predsjedništva BiH sa jučerašnje hitne sjednice.\n“Posebno ističemo da su posade helikopterskog skvadrona Oružanih snaga Bosne i Hercegovine spremne za intervenciju sa kompletnom neophodnom opremom ali zbog činjenice da Predsjedništvo Bosne i Hercegovine nije odobrilo tu aktivnost nisu u mogućnosti da intervenišu na području ugroženih hercegovačkih općina”, naveli su iz Ministarstva sigurnosti BiH.\nIstiču kako je Ministarstvo sigurnosti BiH, putem Operativno-komunikacijskog centra BiH -112 u stalnoj komunikaciji sa Ministarstvom odbrane BiH te u slučaju donošenja odluke Predsjedništva BiH hitno će se pristupiti gašenju požara iz zraka.\nIstovremeno, Ministarstvo sigurnosti BiH je uputilo i zahtjev za pomoć EUFOR-a radi izviđanja terena zahvaćenog požarima iz zraka i eventualne medicinske evakuacije u slučaju povrede vatrogasaca na požarištima.\nMinistarstvo sigurnosti BiH apeluje na sve lokalne zajednice i nadležne institucije da u skladu da svojim mogućnostima u ljudstvu i tehnici pomognu kolegama sa ugroženih područja koji ulažu nadljudske napore sa ograničenom opremom da spase živote i imovinu građana.\nMinistarstvo sigurnosti BiHVijeće ministara BiH\nPrevious article Amar Gile Jašarspahić emotivno poručio novinarima: “Kada sam dobio sina, nisam više sjeo na motor”\nNext article Prelijepa Džejla Ramović kao diva: Na društvenoj mreži objavila fotografiju u izuzetno elegantnom izdanju\nZašto je SIPA danas “upala” u prostorije Ministarstva sigurnosti BiH?


Obećanje Saudijaca nastavilo da obara cenu nafte\nTanjug 18. septembra 2019. 15:34\nLONDON – Cene nafte su danas nastavile da padaju, pošto je obećanje Saudijske Arabije da će brzo obnoviti proizvodnju posle napada na postrojenja kompanije „Aramko“ ublažilo zabrinutost u pogledu globalnog snabdevanja tim energentom.\nCena severnomorske nafte „brent“ pala je za 28 centi ili 0,4 odsto na 64,27 dolara za barel, dok je američka „laka“ nafta (WTI) pojeftinila za 45 centi ili 0,8 odsto na 58,89 dolara za barel, prenosi agencija Rojters.\nCene nafte pale su juče za 6,0 odsto, nakon što je saudijski ministar energetike izjavio da je Saudijska Arabija obnovila snabdevanje na nivou na kom je ono bilo pre subotnjeg napada, zahvaljujući zahvatanjima iz sopstvenih rezervi.\nNapadi izvedeni u subotu na saudijska naftna postrojenja blokirali su oko pet odsto globalne proizvodnje „crnog zlata“.\nSaudijski ministar energetike, princ Abdulaziz bin Salman, izjavio je juče da će prosečna saudijska proizvodnja nafte u septembru i oktobru iznositi 9,89 miliona barela dnevno i da će obaveze prema kupcima u ovom mesecu biti u potpunosti ispunjene.\nProizvodni kapacitet će dostići 11 miliona barela dnevno do kraja septembra, a 12 miliona barela dnevno do kraja novembra, što odgovara proizvodnom kapacitetu kraljevstva pre napada, rekao je ministar.


Danas je Svetski dan deteta - Roditelj Portal\nHome Vesti Danas je Svetski dan deteta\nPosted By: Jovana Stojanovićon: novembar 20, 2013 In: VestiNo Comments\nBeograd — Danas se obelezava Svetski dan deteta, a svako drugo dete u Srbiji do 14 godina dozivelo je neki oblika nasilja u podorici ili u školi.\nOrganizacija Prijatelji dece Srbije podseca drzavne, nevladine institucije, organizacije, pojedince da deca u Srbiji i dalje zive u atmosferi porasta siromaštva i nasilja, pada kvaliteta obrazovanja, zdravstvene zaštite i manjka sadrzaja koji podsticu zdrav razvoj, kreativnost, stvaralaštvo, toleranciju…\nSvako drugo dete u uzrastu do 14 godina dozivelo je neki oblik nasilja u porodici ili u školi, a 13,7 odsto je siromašno, podseca organizacija Prijatelji dece Srbije.\nIako su sprovedene znacajne sistemske reforme u decijoj zaštiti, zdravstvenoj zaštiti, inkluzivnom obrazovanju i osnovnom obrazovanju i vaspitanju – one nisu dovoljne i u praksi se ne sprovode dosledno.\nTakodje, dostupnost obrazovnih, sportskih, igrovnih i kreativnih sadrzaja sve više je komercijalizovana, pa samim tim sve manje dece ima priliku da se dodatno obrazuje i razvija.\nKako se navodi, svako peto dete u Srbiji pre škole nema ni jednu knjigu, a 20. novembar Svetski dan deteta je prilika da se podsetimo i da zajedno ucinimo što više za jedno dete, za svu decu, za društvo u celini.\n„Našoj deci pripada i treba podrška u fizickom, mentalnom, duhovnom, moralnom i društvenom razvoju, igra, obrazovanje, kultura, umetnost“, poruceno je u saopštenju.\nSvetski dan deteta proglašen je 20. novembra 1954. u Generalnoj skupštini Ujedinjenih nacija. Pet godina kasnije, 20. novembra 1959. UN su usvojile Deklaraciju o pravima deteta, a tacno 30 godina potom i Konvenciju o pravima deteta, koju je Srbija prihvatila.\nSvetski dan deteta obelezava se s ciljem da se skrene paznja javnosti na sve obaveze koje društvo ima prema deci, kao i na najvaznije probleme sa kojima se deca suocavaju.\nU Srbiji su prava deteta poslednjih godina dobila mnogo vecu vidljivost i u radu organa javne vlasti se sve više poštuju, iako to nije dovoljno, porucio je zaštitnik gradjana Saša Jankovic povodom sutrašnjeg Svetskog dana deteta.\nOn navodi da su prava deteta ravnopravna i podjednako vazna kao i sva druga ljudska prava, a da deca cija se prava poštuju postaju odrasle osobe koje uvazavaju prava drugih.


Novi početak za mlade sa problemima u ponašanju u Novom Pazaru | OSCE\nPočetna strana Priče Novi početak za mlade sa problemima u ponašanju u Novom Pazaru\nReforme i saradnja u sektoru bezbednosti, Mladi\nMladi polaznici uče o pojmu vršnjačke medijacije, u okviru programa koji je podržala Misija OEBS-a u Srbiji, Požarevac, septembar 2018. godine.\n(Vladan Bošković/Udruženje građana ,,Šansa“)\nNovi Pazar je druga opština u Srbiji koja je oformila Sociorehabilitacioni klub za mlade sa problemima u ponašanju i u sukobu sa zakonom. Mladima sa ovakvim problemima sada je omogućeno da dobiju podršku koja im je potrebna da krenu iz početka.\nStručnjaci iz Sociorehabilitacionog kluba u Požarevcu, koji kao prva služba tog tipa u Srbiji uspešno funkcioniše već 10 godina, pomažu kolegama kako bi Klub u Novom Pazaru dobro krenuo od samog starta. Nova socijalna usluga je uspostavljena zahvaljujući partnerstvu civilnog sektora i lokalnih vlasti, uz podršku Misije OEBS-a u Srbiji i vlade Švedske u okviru projekta Konsolidovanje procesa demokratizacije u sektoru bezbednosti u Republici Srbiji.\nInicijativa civilnog sektora\nDuboko uverenje da su preventivne mere, za razliku od kažnjavanja, neuporedivo efikasnije za prevaspitavanje maloletnih počinioca krivičnih dela, bilo je glavna pokretačka snaga za Udruženje građana „Šansa“ iz Požarevca, da 2009. godine otvori prvi Sociorehabilitacioni klub za mlade u svojoj sredini, ali i u Srbiji uopšte.\nSavetovanje i profesionalno osposobljavanje pomaže mladima da se reintegrišu u društvo, čime se sprečava njihovo otuđenje i izolacija.\nBiljana Ignjatović predsednica Upravnog odbora Udruženja građana "Šansa"\nJedan od slučajeva sa kojima se Sociorehabilitacioni klub iz Požarevca suočio odmah po svom osnivanju, bio je rad sa grupom maloletnika koji su učestvovali u masovnoj tuči u kojoj je jedan mladić stradao. Nakon jednogodišnjeg individualnog i grupnog tretmana, mladi koji nisu bili direktno odgovorni za smrt mladića, uspeli su da prevaziđu traumu i osećaj krivice.\nRadionica za decu od 12 do 18 godina u Sociorehabilitacionom klubu za mlade posvećena nasilničkom ponašanju i posledicama, Požarevac, jun 2019. godine. (OEBS/Milan Obradović)\nBrojni su i primeri onih koji su u Klub upućeni zbog teškoća u socijalizaciji, zbog nasilnog i problematičnog ponašanja ili zbog toga što su bili žrtve trgovine ljudima, a koji su, zahvaljujući kvalitetnoj podršci stručnjaka Kluba uspeli da prevaziđu probleme u kojima su se našli.\nPrepoznavši sav značaj rada ovakve socijalne usluge, grad Požarevac je, nakon nekoliko godina, odlučio da je finansira iz lokalnog budžeta.\nTabla Sociorehabilitacionog kluba za mlade koji pruža podršku deci i mladima u riziku od sukoba sa zakonom, Požarevac, jun 2019. godine. (OEBS/Milan Obradović)\nDeset godina kasnije dobra praksa iz Požarevca preneta je u Novi Pazar, grad koji se, po rečima direktora Centra za socijalni rad, Adnana Dizdarevića, „posebno suočava sa problemom maloletničke delikvencije“.\nUspostavljanje Sociorehabilitacionog kluba za mlade u Novom Pazaru je zajednički poduhvat Udruženja građana ,,Šansa“, ,,Udruženja psihologa Novi Pazar“, centara za socijalni rad iz Požarevca i Novog Pazara i predstavnika lokalnih vlasti. Ovu uspešnu saradnju podržale su Misija OEBS-a u Srbiji i Švedska agencije za međunarodnu razvojnu saradnju, dok je Ambasada Velike Britanije pomogla ovu incijativu u fazi pilot projekta.\nAdnan Dizdarević i Tatjana Rajić, direktori centara za socijalni rad u Novom Pazaru i Požarevcu, ne kriju zadovoljstvo zbog uspešno obavljenog posla.\nPrenos dobre prakse obuhvatao je obuku stručnjaka, pomoć u donošenju potrebnih propisa, razmenu metodologije i superviziju samog servisa.\nTatjana Rajić direktorka Centra za socijalni rad u Požarevcu\nPored pokretanja sociorehabilitacionih klubova za mlade, važna aktivnost projekta su i radionice o bezbednosnoj kulturi mladih. Do sada je 350 srednjoškolaca učestvovalo na 40 radionica koje su se bavile pitanjima bezbednog korišćenja interneta i društvenih mreža, merama bezbednosti u vanrednim situacijama i u saobraćaju, zdravim stilovima života, kao i problemima vezanim za nasilno ponašanje, narkomaniju, alkoholizam i za upotrebu oružja. Tokom projekta stvorena je i mreža obučenih vršnjačkih timova koji će nastaviti da rade na osnaživanju bezbednosne kulture srednjoškolaca u Požarevcu i Kostolcu.\nDa bi se obezbedila održivost Sociorehabilitacionih klubova za mlade, Skupština Novog Pazara je, sledeći primer Požarevca, donela odluku da rad Kluba uvrsti u redovne socijalne usluge koje se finansiraju iz gradskog budžeta.\nDugoročno, Udruženje građana ,,Šansa“ planira da nastavi sa prenosom znanja i dobre prakse rada klubova kako bi se ova usluga proširila i na druge lokalne zajednice. Ovo je izvrstan primer kako civilno društvo može da doprinese razvoju javnih politika i praksi na lokalnom nivou. On pokazuje i koliko je značajna podrška malim projektima iz perspektive krajnjih korisnika, što su u ovom slučaju mladi građani Srbije.


„Pravilno je bezbedno“ u Subotici pratilo 450 učenika, zajednički u rešavanje putnih prelaza sa lokalnom samoupravom – "Infrastruktura železnice Srbije" ad\n„Pravilno je bezbedno“ u Subotici pratilo 450 učenika, zajednički u rešavanje putnih prelaza sa lokalnom samoupravom\nObjavljeno 11. aprila 2018. 18:24 17. aprila 2018. 19:16\nOdlična saradnja sa lokalnom samoupravom Subotice na obezbeđivanju putnih prelaza, ukupno 51 putni prelaz na teritoriji grada, kao i predstojeća modernizacija pruge Beograd – Subotica za velike brzine, samo su neki od razloga zbog kojih je organizovanje akcije „Pravilno je bezbedno“ u subotičkim osnovnim školama izuzetno značajno.\nGrad Subotica prepoznao je značaj i ove edukativne, društveno odgovorne kampanje „Infrastrukture železnice Srbije“ i , pa se maksimalno uključio u akciju, doprinevši da do kraja aprila njome bude obuhvaćeno ukupno devet osnovnih škola.\nTako je već 11. aprila akcija „Pravilno je bezbedno“ o bezbednosti na putnim prelazima i u blizini pruge organizovana u tri subotičke osnovne škole, a njome je bilo obuhvaćeno oko 450 učenika.\nNataša Aleksić, član Gradskog veća Subotice za obrazovanje u Osnovnoj školi „Sečenji Ištvan“, u prisustvu mnogobrojnih predstavnika medija, najavila je društveno odgovornu akciju „Infrastrukture železnice Srbije“, koja će se do kraja meseca realizovati u osnovnim školama u ovom gradu.\n„Infrastruktura železnice Srbije“ i Grad Subotica već su prošle godine zajednički finansirali modernizaciju putnog prelaza gde se ukrštaju pruga Subotica – Sombor i Grabovačka ulica, a za ovu godinu planirano je da se zajedničkim ulaganjima modernizuju još dva putna prelaza na teritoriji Subotice.\n– Zajedno sa Gradom Suboticom savremenom signalno sigurnosnom opremom obezbedićemo dva putna prelaza u ovom gradu, i to na ukrštanje pruge Subotica – Sombor sa gradskim ulicama, i to Koparskom ulicom i ulicom Bajski put. Saradnja sa lokalnom samoupravom na podizanju stepena bezbednosti na putnim prelazima, primer je koji želimo da ostvarimo i u drugim gradovima u Srbiji, – rekao je Nenad Stanisavljević, Pi-ar „Infrastrukture železnice Srbije“, govoreći o značaju akcije „Pravilno je bezbedno“ u Subotici.\nU Osnovnoj školi „Sečenji Ištvan“ održana je prva prezentacija, kojoj je prisustvovalo oko 150 učenika. Direktorka ove osnovne škole Vesna Vajs istakla je značaj ove akcije „Infrastrukture železnice Srbije“ za bezbednost najmlađih učesnika u saobraćaju i naglasila da je kampanja „Pravilno je bezbedno“ svakako veoma korisna za đake.\nU Osnovnoj školi „Đuro Salaj“ prezentaciji je prisustvovalo oko 200 učenika mlađih razreda- Po prvi put u ovogodišnjoj kampanji, akcija „Pravilno je bezbedno“ organizovana je u dvojezičnoj školi, pa su multimedijalnu prezentaciju o pravilnom o bezbednom ponašanju na putnim prelazima, uz pomoć svoje učiteljice, pratili i školarci na mađarskom jeziku.\nAkcija u ovoj osnovnoj školi organizovana je svega par stotina metara od putnog prelaza „Bajski put“, koji će zajednički obezbediti savremenom opremom Grad Subotica i „Infrastruktura železnice Srbije“. Veliki broj učenika ove škole tokom prezentacije reklo je da svakodnevno prelazi prugu na putu između kuće i škole.\nTreća osnovna škola koju je edukativni tim „Infrastrukture železnice Srbije“ i Medija centra „Železnica Srbije“ posetio danas bila je „Matko Vuković“ u Maloj Bajmoku, gde je u prezentaciji izuzetno aktivno učestvovalo oko stotinak učenika.\nPrema rečima učiteljice iz ove škole Marijane Dobrilović, ovakva akcija svakako je izuzetno značajna, jer doprinosi bezbednosti učenika na putu između kuće i škole i podučava ih pravilima bezbednog ponašanja u saobraćaju.\nUčenici u sve tri osnovne škole pokazali su da poznaju pravila bezbednog ponašanja na putnim prelazima i blizu pruge, a u tome im je pomogao i otpravnik vozova iz železničke stanice Subotica, koji je učenicima na zanimljiv način pričao o železnici, vozovima i putnim prelazima.


Turistički sektor Srbije spremno dočekuje novu sezonu zahvaljujući EU donaciji - EU za turizam\nPre pandemije Resavsku pećinu, prirodno dobro od nacionalnog značaja, posećivalo je preko 60 hiljada turista godišnje, a i ove sezone se očekuje veliki broj gostiju. Maske, beskontaktni toplomeri, oprema i sredstva za dezinfekciju, podići će nivo bezbednosti u ovom prostoru, kako za mnogobrojne turiste, tako i za zaposlene. I Bačka Topola sa jezerom i starom vetrenjačom po uzoru na holandske, je jedna od destinacija prepoznatih u strategiji turizma. Donacija anti-kovid sredstava i opreme dobrodošla je i ovoj turističkoj opštini, a kako kaže Marina Krsmanović iz TO „U cilju oporavka turizma kao jedne od najugroženijih privrednih grana tokom pandemije, donaciju ćemo podeliti pansionima, galerijama i muzejima i na taj način ćemo doprineti sprečavanju širenja virusa, a gosti će biti bezbedni boraveći u objektima na našoj opštini“.\nPored raspodele opreme „Čisto i sigurno“, projekat je dodelio milion evra bespovratnih sredstava za mala i srednja turistička preduzeća na području istočne i jugo-istočne Srbije. Evropska unija je, finansirajući pomenute aktivnosti, znatno podržala turizam Srbije, kao jednu od grana privrede koje su najviše stradale po izbijanju COVID pandemije.


Grušić, Miloševac i Desić direktno odlučuju 8. decembra - RTV Šabac\nGrušić, Miloševac i Desić direktno odlučuju 8. decembra\n28. novembar 2019. 14:48\nMeštani seoskih mesnih zajednica, Grušić, Miloševac i Desić razgovarali su danas sa predstavnicima Gradske uprave o predstojećem direktnom odlučivanju, koje ove mesne zajednice očekuje osmog decembra. Meštani ističu da je odluka o povraćaju sredstava od poreza na imovinu jako dobar potez, jer sami ne bi mogli da skupe novac za projekte koje žele da urade u svom mestu.\nMeštani Grušića, na prošlogodišnjem neposrednom izjašnjavanju najviše novca opredelili su za šljunčenje atarskih puteva, a veliki deo sredstava opredeljen je i za radove na domu kulture i prostorijama mesne zajednice. Na listi za ovogodišnje neposredno izjašnjavanje Savet Mesne zajednice, predložio je da se najviše novca, čak preko milion dinara utroši na šljunčenje atarskih puteva, a predloženo je i da deo novca bude opredeljen za krečenje prostorija Doma kulture.\nPredlozi u Mesnoj zajednici Grušić\nU Miloševcu, na prethodnom direktnom odlučivanju, novac od poreza na imovinu, utrošili su na asfaltiranje seoskog puta u dužini od 400 metara. Ove godine Savet Mesne zajednice predložio je da svih 226 hiljada dinara vraćenih od uplaćenog poreza na imovinu bude utrošeno u šljunčenje atarskih puteva.\nPredlozi u Mesnoj zajednici Miloševac\nU Desiću, prethodne godine, meštani su opredelili najveći deo novca za uređenje atarskih puteva, dok je deo novca uložen i u osnovnu školu. Ista situacija je i ove godine, meštanima su najvažniji atarski putevi, a deo novca predviđen je i za nastavak radova u osnovnoj školi.\nPredlozi u Mesnoj zajednici Desić\nSve što meštani izglasaju, u narednoj godini biće i urađeno, što dokazuju i prethodni projekti izglasani na neposrednom izjašnjavanju, koji su ili završeni ili u završnoj fazi.


Novi trendovi u kreiranju i vođenju turističkih tura\nSaturday, 05 June 2021 17:41\nU okviru prekograničnog projekta „Od srednjovjekovnih tvrđava u Hercegovini do austrougarskih tvrđava u Crnoj Gori (FORT-NET)“, finansiranog od strane Evropske unije, od 2. do 4.06.2021. u Herceg Novom se održala edukativna radionica/trening za pružaoce turističkih usluga iz Crne Gore i Bosne i Hercegovine, na temu „Kreiranje doživljaja i iskustava kulture kroz turizam na primjeru tematskog proizvoda „Putevi istorije: Austrougarske tvrđave“.\nU toku radionice, prezentovao se jedan od rezultata projekta, budući kulturno turistički proizvod „Putevi istorije: Austrougarske tvrđave“, koji bi do kraja septembra 2021. godine turističkom tržištu trebali predati crnogorski partneri projekta, CSTI Montenegro i Nacionalna turistička organizacija Crne Gore. Ovim proizvodom će prema potrebama savremenih turista biti interpretirana evropska kulturna i vojna baština, dijelovi odbranbenog sistema pogranične tvrđave pored nekadašnje južne austrougarske granice sa Kraljevinom Crnom Gorom u Boki i Trebinju.\nOvaj proizvod je namjenjen domaćim i inostranim posjetiocima, zaljubljenicima vojnih tema i istorije, rekreativcima u prirodi. Za njih je do sada formirano tri od ukupno pet tematskih turističkih puteva sa interpretacionim tablama i turističkom signalizacijom u Boki i Trebinju. Partneri projekta iz Bosne i Hercegovine na sličan način valorizuju hercegovačko srednjevjekovno civilno i vojno graditeljsko nasljeđe. Vidiljivost zajedničkog proizvoda, kojim će upravljati lokalne turističke organizacije Boke i Hercegovine, marketinški će biti ojačana zajedničkom turističkom brošurom, web sajtom i mobilnom aplikacijom.\nProjekat „Od srednjovjekovnih tvrđava u Hercegovini do austrougarskih tvrđava u Crnoj Gori (FORT-NET)“ se sprovodi u okviru prekograničnog programa Bosna i Hercegovina - Crna Gora, u okviru EU instrumenta pred-pristupne pomoći IPA. Projekat je počeo sa implementacijom 01. oktobra 2019. godine i realizuje se tokom 24 mjeseci. Ukupna vrijednost projekta u Crnoj Gori je preko 176,000 EUR, od čega Evropska unija finansira 85%, dok preostalih 15% kofinansira Ministarstvo javne uprave Crne Gore.\nProjekat sprovodi Grad Ljubuški, u partnerstvu sa Javnom ustanovom razvojne agencije Županije Zapadnohercegovačke (HERAG), Centrom za inicijative iz oblasti održivog turizma (CSTI) iz Crne Gore i Nacionalnom turističkom organizacijom Crne Gore (NTOCG).


Zaječarsko pozorište novo žarište? - Glas Zaječara\nHome Društvo Zaječarsko pozorište novo žarište?\nPrema zvaničnim podacima u Zaječaru je danas registrovano 13 novih slučajeva korona virusa. U telefonskom razgovoru za portal Glas zaječara direktorka ZZJZ Timok, kazala je da je reč o licima zaposlenim u ustanovi NPTK „Zoran Radmilović“ u Zaječaru.\nŠVS grada Zaječara saopštio je danas da je još 13 Zaječaraca pozitivno na COVID-19.\nU telefonskom razgovoru direktorka ZZJZ „Timok“ u Zaječarau, potvrdila je da je reč o zaposlenima u NPTK „Zoran Radmilović“ u Zaječaru.\nDirektorka je naglasila da ne može da tvrdi niti ima saznanja na koji način su se lica inficirala, ali iz ŠVS-a grada Zaječara njoj je rečeno da pomenuta ustanova nije radila od uvođenja vanrednog stanja.\nPrema tvrdnji pojedinih zaposlenih u NPTK „Zoran Radmilović“ u Zaječaru Uprava pozorišta je pozvala određeni broj radnika da u ponedeljak 11. maja dođu na posao.\n„Oko dvadesetak radnika se pojavilo i radilo do 15. maja kada je Štab naložio obavezno testiranje pa povratak na posao“, kaže naši sagovornici iz NPTK „Zoran Radmilović“.\n„Radili smo od 8 do 16 sati, uobičajne poslove kao i što smo radili pre vanrednog stanja“,– rekao je za portal Glas Zaječara jedan od sagovornika.\nPrema njihovim rečima niko od radnika nije imao simptome bolesti, i svi su bili u šoku kada su neki dobili rezultat da su pozitivni, a pojedini zaposleni još uvek čekaju rezultate.\n„Danas je stigao deo rezultata. Rezultati su pokazali da su njih 13 pozitivni na COVID 19, 3 radnika treba da ponove test, a njih 10 još uvek čekaju rezultate“.– kažu naši sagovornici.\nGradonačelnik Zaječara Boško Ničić za portal Glas Zaječara kazao je da NPTK „Zoran Radmilović“ nije radila od uvođenja vanrednog stanja, te da je mogući uzrok infekcije, individualni međusobni kontakti.\n„Ustanova, koju navodite, nije, sem dežurstva neophodnih službi, radila te eventualno “zaražavanje” ne može biti rezultat lokalne transmisije već individualnih međusobnih (verovatno nezaštićenih) kontakata. U svakom slučaju nakon pristizanja rezultata Štab će, bude li potrebe, izdati saopštenje i reagovati shodno stručnim savetima epidemiologa i sanitarne inspekcije“.- ističe Ničić.\nO navodima zaposlenih da je ustanova NPTK „Zoran Radmilović“ radila u periodu od 11 do 15 maja, Ničić kazao sledeće:\n„Nemam nameru da se bavim Vašim “saznanjima” iz “pouzdanih” izvora. Radili su oni koji su morali, kao i u drugim firmama, da dežuraju i uz poštovanje svih mera zaštite koje je ŠVS propisao. Mi se ne bavimo manipulacijama, a činjenice oko virusa, ako se pokaže da ga je bilo, utvrdiće nadležne institucije zadužene za istragu u ovakvim slučajevima.\nNe želim da se bavim predpostavkama, a vrlo sam korektno odgovorio na postavljeno pitanje. Trenutno su u obradi testovi za više institucija u gradu te je potpuno suludo “upirati prst” samo u jednu. Istine radi institucija o kojoj govorite je inače obustavila sve aktivnosti (manifestacije, predstave, probe, folklor, hor…) pre dva meseca te ne vidim razlog za bilo kakav strah da je u njoj dišlo do širenja virusa“.\nNičić je na kraju istakao da ukoliko ZZJZ „Timok“, kao i u slučaju RU Lubnica, potvrdi način transmisije virusa, biće sprovedena istraga.\n„Treba prvo proveriti gde su, eventualno pozitivni, zaraženi pa onda informacije plasirati. Ako nam ZZJZ da takvu informaciju, kao i u slučaju RU Lubnica, tražićemo istragu nadležnih organa da ne bismo bezrazložno širili paniku i usmeravali “gnev” na one koji nisu krivi. Ako se neko nije pridržavao propisanih mera samozaštite za to ne mogu biti odgovorne ustanove i firme već te osobe lično“.\nPodsećamo, Štab za vanrеdnе situacijе grada Zajеčara je, na sеdnici održanoj 19.05.2020. godinе, donеo zaključak o radu ustanova kulturе na tеritoriji grada Zajеčara.\nPrethodni tekstVozni park Javnog komunalnog preduzeća „Timok održavanje“ obogaćen novim vozilom\nNaredni tekstDnevni horoskop za subotu 23. maj


UZ POMOĆ EU POVOLJNI KREDITI ZA MALE I SREDNJE FIRME U SRBIJI\nNajznačajnija pomoć malim i srednjim preduzećima u Srbiji u ovoj godini preko projekta EU, koji već šest godina pomaže razvoju tog sektora u regionu (WB EDIF), jeste 20 miliona evra za garancije, na osnovu čega će firmama biti plasirano više od 100 mliona evra povoljnih kredita, izjavila je danas pomoćnica ministra privrede Katarina Obradović Jovanović.\nObradović Jovanović objašnjava da u okviru projekta EDIF, preduzeća mogu da računaju na podršku ne samo kroz kreditne garancije, već i kroz direktno kreditiranje i investicije u kapital preduzeća.\nNedavno je Srbija bila domaćin prvog regionalnog "WB EDIF Poslovnog foruma 2018", na kojem se moglo više čuti o novim povoljnijim uslovima finansiranja koje projekat nudi malim i srednjim preduzećima.\nIstiče da je do sada u našoj zemlji više od 400 preduzeća iskoristilo podršku preko projekta EDIF, i dodaje da projekat finansira Evropska unija, a uz pomoć Evropske investicione banke i drugih finansijskih institucija.\n- Kroz ovaj projekat pilotiraju se novi programi, realizuju prve garancijske šeme, prve investicije u fondove rizičnog kapitala i na taj način se podstiče razvoj finansijskog tržišta - ukazala je Obradović Jovanović.\nPrema njenim rečima, najvažnije za Srbiju je što će preko te platforme našim preduzećima ove godine biti namenjeno 20 miliona evra iz evropskih fondova za garancije, a to znači, objašnjava pomoćnica ministra, da će banke moći na osnovu ugovora koje sklope za ta sredstva, da plasiraju više od 100 miliona evra kredita.\n- Ti krediti biće značajno povoljniji nego što su sada na tržištu, odnosno nižih kamata - podvukla je Obradović Jovanović.


EU tek u martu o pregovorima sa Srbijom? | Politika | DW | 08.12.2012\nKraj godine u Briselu donosi decembarski Saveti evropskih ministra spoljnih i opštih poslova, kao i završni godišnji samit lidera EU, a to su prilike da se pročešlja situacija u zemljama koje teže Evropskoj uniji. Šefovi evropskih diplomatija trebalo bi da u ponedeljak razgovaraju o oktobarskom izveštaju Evropske komisije o napretku, a visoka predstavnica Ketrin Ešton će ih informisati o razvoju dijaloga između Beograda i Prištine. Diplomatski izvori u Briselu napominju da će upravo odnosi Srbije i Kosova biti dominantna tema razgovora o Zapadnom Balkanu. Ministri spoljnih poslova pripremiće teren za utorak kada se očekuje da Savet opštih poslova EU donese i zaključke o procesu proširenja, stabilizacije i pristupanja EU.\nZa datum Srbiji isti scenario kao za kandidaturu?\nTači, Ešton i Dačić u Briselu - dogovora ima, primene nema\nZvaničnici u Briselu ocenjuju da je napravljen progres u dijalogu Beograda i Prištine, da je on važan za diskusiju koja se među državama članicama očekuje po pitanju napretka Srbije u procesu evrointegracija. Istovremeno, izvori u Savetu EU ipak dodaju da će se „razgovor na ovu temu nastaviti i početkom sledeće godine“. U Centru za evropsku politiku ocenjuju da EU „mnogo investira“ u dijalog Beograda i Prištine, ali i kažu da Evropljani žele da vide ne samo dogovore koji se postižu tokom razgovora u Briselu već i njihovu primenu na terenu.\n„Smatra da će EU želeti da sačeka još malo pre nego što da Srbiji datum za početak pristupnih pregovora. Moguće je da će u decembru poruka biti da će se o datumu razgovarati ubrzo, što znači 'da, ali potrebno je još vremena'“, kaže Roza Balfur, analitičarka Centra za evropsku politiku. Ona podseća da je to već učinjeno i po pitanju kandidature prošle godine, kada se odluka o kandidatskom statusu Srbije sa decembra prenela na mart.\nBiH najteži problem u regionu\nNapredak sa Prištinom, nazadovanje sa Zagrebom\nKada je u pitanju napredak BiH, evropski analitičari samo ponavljaju ocenu iz prethodnih godina da u BiH i dalje nema napretka. U Briselu se tako ocenjuje da BiH postaje „najteži problem u regionu“. Konstatujući da je i Kosovo napredovalo u procesu evrointegracija i čini opipljive korake (studija izvodljivosti o SSP i razgovori o viznoj liberalizaciji), Roza Balfur kaže da se to isto ne može reći i za BiH.\n„EU mora da konsoliduje evropeizaciju procesa u BiH i da se pomeri od Dejtonskog mirovnog sporazuma ka evropskom putu. Jasno je da su dosadašnje strategije imale problema da načine promene u BiH. Ali, konačno, jedino BiH može doneti promene sama sebi, i tu moramo biti jasni.“\nKljučne reči eu, srbija, kosovo, beograd, priština, brisel, evrointegracije, napredak, izveštaj\nTrajni link https://p.dw.com/p/16yQe


Prevodi sa švedskog na portugalski jezik\nPrevodi sa švedskog na portugalski jezik - Audio verzija\nBesplatni online prevod sa švedskog na portugalski jezik\nZa online prevod sa švedskog na portugalski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nDirektni prevodi sa švedskog jezika na portugalski su takođe usluga koju na zahtev klijenata mogu da izvrše prevodilac i sudski tumač i to u okviru svake od preko 20 poslovnica, koliko ih za sada broji Prevodilački centar Akademije Oxford. A ova usluga podrazumeva kako pisani, tako i usmeni prevod u navedeno kombinaciji jezika, ali i mnoge druge usluge koje se smatraju dodatnim.\nNa prvom mestu to podrazumeva overu prevedenih dokumenata pečatom sudskog tumača, a zatim i usluge sinhronizovanja i titlovanja obrađenih audio i video sadržaja. Zapravo se radi o tome da nakon što sudski tumači i prevodioci izvrše prevod sa švedskog jezika na portugalski za serije i filmove, odnosno reklamne poruke, ali i različite tipove emisija i za ostale slične sadržaje, njihovu obradu prepuštaju profesionalnim titlerima, koji će u skladu sa pravilima i zahtevima klijenata da izvrše titlovanje prevedenih materijala ili onim stručnjacima koji mogu da urade njihovo sinhronizovanje, te na taj način klijentima pružaju mogućnost da u optimalnom roku dobiju materijale koje mogu da prikazuju na svakom mediju.\nU dodatnu uslugu spada i lektura, odnosno usluga korekture sadržaja za koje postoji izrađen prevod u ovoj kombinaciji jezika, ali klijenti smatraju da on nije dobar, te je neophodno izvršiti konkretne ispravke, što će svakako i uraditi lektori i korektori u našem timu. A pored svega toga, klijentima možemo da ponudimo i prevod sa švedskog jezika na portugalski za internet sajtove, odnosno web prodavnice i kataloge, te za softver i mnoge druge onlajn sadržaje.\nIsto tako, prevodimo i udžbenike i tekstove različite namene i sadržine, kao i časopise, književna dela i novinske članke. Obrađujemo i marketinške materijale, te klijent ima mogućnost da u kratkom roku dobije kvalitetan prevod sa švedskog jezika na portugalski kako za brošure i plakate, tako i za PR tekstove i reklamne flajere, odnosno vizit kartice i kataloge usluga i proizvoda i mnoge druge sadržaje koji su primarno namenjeni reklamiranju.\nUz uslugu prevoda dokumenata, kao što smo već pomenuli u prilici smo i da svim klijentima ponudimo i overu prevoda i to pečatom zvanično ovlašćenog lica (sudski tumač). Tako klijenti vrlo brzo i po naročito povoljnim cenama dobijaju kvalitetno obrađena dokumenta bilo koje vrste, koja po završetku obrade mogu da budu primenjena u svakoj situaciji, jer su zakonski potpuno važeća. Sve ovo se ne odnosi samo na ona dokumenta koja zahtevaju i stavljanje haškog, odnosno pečata koji još nosi naziv i Apostille, a koji se stavlja na zakonom određena dokumenta. Inače, ovu vrstu overe ne vrše prevodilac i sudski tumač Akademije Oxford, pa samim tim oni mogu samo da upute klijente na one državne institucije koje su za haški pečat nadležne. A od klijenata se u ovoj situaciji očekuje da svakako provere da li se za dokumenta za koja zahtevaju prevođenje sa švedskog jezika na portugalski zahteva i ova vrsta overe, jer će im taj informacija u velikoj meri pomoći. Radi se o tome da se Apostille pečat stavlja isključivo na dokumenta koja propisuje zakon i uvek na precizno određen način, a što najčešće podrazumeva ili stavljanje haškog pečata na početku ili na kraju obrade tog dokumenta. A nakon što klijent bude dobio sve ove podatke, uštedeće svoje vreme, jer će znati gde treba prvo da odnese taj dokument na obradu.\nOd klijenata se zahteva i da izvrše prilikom slanja sadržaja na prevod dostavljanje originalnih dokumenata. Inače, originali su potrebni na uvid sudskom tumaču, jer pre stavljanja svog pečata na prevedena dokumenta on vrši upoređivanje u fizičkom smislu između prevoda i originala, ne bi li se uverio da su u pitanju istovetna dokumenta, jer kada stavi pečat na preveden dokument, on njime najpre potvrđuje da se sadržaj prevoda ne razlikuje od originala.\nKlijenti mogu dokumenta na prevod da dostave lično u jednu od poslovnica Prevodilačkog centra Akademije Oxford ili da ih pošalju preporučenom poštanskom pošiljkom, to jest da zaduže neku kurirsku službu da ih dostavi na adresu naše poslovnice, a sve ostale materijale mogu da pošalju preko mejla, te da ih isto tako dobiju kada prevodilac i sudski tumač završe njihovo prevođenje sa švedskog jezika na portugalski.\nIsporuka prevedenih i overenih dokumenata može biti izvršena na adresu klijenta, a što je dodatna usluga i naplaćuje se prema ceni kurirske službe. Kklijenti imaju opciju i da dođu lično u prostorije najbliže naše poslovnice i dokumenta koja su prevedene i overena lično preuzmu.\nSlobodno možemo reći da sudski tumači i prevodioci mogu da obrade bilo koji tip dokumenata, mada nam se najčešće obraćaju sa zahtevom za prevođenje upravo onih dokumenata koja se predaju nadležnim institucijama, to jest različitih tipova kako uverenja i saglasnosti, tako i potvrda i izjava (uverenje o neosuđivanosti, potvrda o visini primanja, saglasnost za zastupanje, potvrda o stanju računa u banci i o stalnom zaposlenju, uverenje o neosuđivanosti, potvrda o slobodnom bračnom stanju i ostala dokumenta ovog tipa. Naravno obrađujemo i lična dokumenta (krštenica, umrlica, venčani list, pasoš, lična karta, potvrda o prebivalištu, vozačka dozvola, uverenje o državljanstvu, dozvola za boravak, radna i saobraćajna dozvola i druga slična dokumenta), kao i ona dokumenta koja ulaze u sastav različitih tipova dokumentacija (tenderska, medicinska, tehnička, poslovna građevinska i druge).\nSudski tumač i prevodilac mogu da urade i direktan prevod sa švedskog jezika na španski za ona dokumenta koja se smatraju pravnim aktima, te da obrade pored ostalog tekovine Evropske Unije, ugovore i licence, odnosno punomoćje za zastupanje i sve tipove sertifikata, ali i sudskih presuda i žalbi, odnosno odluka, tužbi i rešenja, prepise ocena, kao i svedočanstva o završenim razredima osnovnih i srednjih škola i nastavne planove i programe fakulteta, odnosno rezultate naučnih istraživanja, diplome i dodatak diplomi, kao i potvrde o redovnom školovanju, ali i naučne radove, odnosno diplomske i seminarske radove, te naučne patente i još mnogo drugih dokumenata vezanih za oblast nauke i obrazovanja, takođe prevodimo i overavamo u skladu sa potrebama naših klijenata.\nMoramo da naglasimo i da na zahtev klijenata prevodilac i sudski tumač mogu da izvrše i direktno prevođenje sa švedskog jezika na španski po hitnom postupku i to za bilo koji dokument, te da je samo u tim slučajevima kandidatima dozvoljeno da prvo sadržaje pošalju na mejl, kako bi naši stručnjaci mogli što pre da počnu sa njihovom obradom, ali se zatim zahteva da ispoštuju uobičajenu proceduru te da dostave u najkraćem mogućem roku i originale na uvid.\nPrevodi dokumentacije o medicinskim proizvodima sa švedskog jezika na portugalski\nUz prevođenje dokumentacije o medicinskim proizvodima sa švedskog na portugalski jezik, Prevodilački centar Akademije Oxford svim svojim klijentima pruža uslugu i overavanja prevedenih dokumenata. Jednostavnije rečeno, omogućuje im da na jednom mestu dobiju kompletnu obradu ove dokumentacije, tako da mogu odmah da prevode koriste u praksi, uzevši u obzir da su sa zakonske tačke gledišta u pitanju validna dokumenta.\nSudski tumači i prevodioci obrađuju i specifikacije farmaceutskih proizvoda, ali i lekarske nalaze, te uputstva za lekove i karakteristike proizvoda, ali i ostala dokumenta koja čine medicinsku dokumentaciju.\nNa vaš zahtev možemo da obradimo i dokumenta koja su vezana za segment nauke (naučni radovi i naučni patenti, rezultati naučnih istraživanja i slična dokumenta), te sva pravna akta (tekovine Evropske Unije, licence, sudske žalbe i odluke, sertifikati, punomoćja za zastupanje, sudske presude, ugovori, sudske tužbe i rešenja i druga dokumenta iz oblasti prava).\nSve tipove kako saglasnosti i uverenja, tako isto i izjava, ali i potvrda možemo isto da prevedemo u pomenutoj kombinaciji jezika. Sem saglasnosti za zastupanje, potvrde o slobodnom bračnom stanju i uverenja o neosuđivanosti, prevodilac i sudski tumač rade i prevod sa švedskog na portugalski jezik za potvrdu o stanju računa u banci i o stalnom zaposlenju, te za uverenje o nekažnjavanju, ali i za sva ostala dokumenta koja se predaju nadležnim službama.\nAko je potrebno, u ovoj jezičkoj kobinaciji obrađujemo i građevinsku dokumentaciju, ali i sva ona dokumenta koja čine najpre dokumentaciju za tendere, ali i poslovnu i tehničku dokumentaciju. A klijente u našim poslovnicama očekuju i prevodi sa švedskog na portugalski jezik za radnu i vozačku dozvolu, ali i ličnu kartu, izvod iz matičnih knjiga (umrlih, rođenih i venčanih), odnosno pasoš i uverenje o državljanstvu, dok sudski tumači i prevodioci mogu da obrade i potvrdu o prebivalištu, te saobraćajnu idozvolu za boravak, odnosno sva lična dokumenta.\nUz sve što smo ovom prilikom pomenuli, naglašavamo i da možemo da u navedenoj kombinaciji prevedemo, a zatim i overimo sva ona dokumenta koja imaju veze sa obrazovanjem. A to najpre podrazumeva prevod sa švedskog na portugalski jezik za svedočanstva završenih razreda osnovnih i srednjih škola, prepise ocena i nastavne planove i programe fakulteta, odnosno za diplome i dodatke diplomi, te uverenja o položenim ispitima, odnosno potvrde o redovnom školovanju i ostala dokumenta iz ove oblasti.\nPrevođenje programa i aplikacija sa švedskog na portugalski jezik\nPrevodi softvera sa švedskog na portugalski jezik spadaju među usluge zbog kojih nam se vrlo često obraćaju klijenti, budući da su naši prevodioci i sudski tumači upućeni u njihovu obradu, te imaju dovoljno iskustva, tako da slobodnom možemo reći da će svaki naš klijent biti u potpunosti zadovoljan kvalitetom dobijenog prevoda. A možemo da vam ponudimo i prevođenje sa švedskog na portugalski jezik za online prodavnice, ali i internet sajtove, te kataloge i ostale sadržaje koji su vezani za segment interneta. Neophodno je i da naglasimo da će naši stručnjaci, kada je to potrebno da primene i SEO pravila (Search Engine Optimisation) i tako obrađenim sadržajima omoguće da steknu još bolju poziciju na internetu, a njihovim vlasnicima da osete sve povlastice kvalitetno optimizovanih sadržaja.\nLektori i korektori, koji su isto članovi tima Akademije Oxford mogu da vam pruže uslugu redakture. Ova usluga se primenjuje na nekvalitetno prevedene materijale, tako da ako ste prepustili nekome pre nas obradu bilo koje vrste sadržaja u ovoj kombinaciji jezika, a smatrate da oni nije uradio svoj posao kako treba, mi ćemo vam pružiti uslugu lekture i korekture, pa tako prevedene sadržaje uskladiti sa pravilima portugalskog jezika i omogućiti vam da na kraju ipak dobijete kvalitetan prevod.\nPrevodioci i sudski tumači mogu da pruže i uslugu usmenog prevoda u ovoj kombinaciji. Kako su oni usmereni i na konsekutivni, ali i prevod uz pomoć šapata, te simultani prevod sa švedskog na portugalski jezik, vrlo je važno da nam pružite sve relevantne informacije o konkretnom događaju, jer je dobro poznato da se sve pomenute usluge primenjuju u različitim situacijama. Onda kada se za nečiji događaj primenjuje simultani prevod, Prevodilački centar Akademije Oxford može da klijentima ponudi i iznajmljivanje opreme za simultano prevođenje.\nKnjiževna dela će takođe sudski tumač i prevodilac da obrade u ovoj jezičkoj kombinaciji, a osim za romane i beletristiku, oni su specijalizovani i za prevođenje kako za prozna, tako isto i za poetska dela. A možemo da uradimo i prevod za članke iz novina, te bilo koju vrstu časopisa (stručni, dečiji, ilustrovani i drugi).\nPrevod političkih tekstova sa švedskog jezika na portugalski\nKada su vam potrebni prevodi sa švedskog na portugalski jezik za tekstove čija tema je politika, bez obzira da li je reč o stručnim ili, pak popularnim sadržajima, možete biti uvereni da će prevodilac i sudski tumač Akademije Oxford da izvrši ovu uslugu i to ne samo u relativno kratkom roku, nego i po izuzetno pristupačnim cenama.\nNaši stručnjaci obrađuju u pomenutoj kombinaciji jezika i filozofske i ekonomske, ali i medicinske i naučne tekstove, kao i sve one čija tema je vezana za oblast informacionih tehnologija, finansija i komunikologije. A na zahtev klijenata vršimo i prevođenje sa švedskog na portugalski jezik za tekstove iz oblasti ekologije i zaštite životne sredine, farmacije, bankarstva i psihologije, te za one koji se odnose na segment menadžmenta, ali i marketinga i svih ostalih grana prirodnih ili društvenih nauka koje nismo sada pomenuli.\nKompletna obrada filmskih ostvarenja svih žanrova (animirani, igrani, crtani, dokumentarni i ostali), kao i serija, te informativnih i zabavnih emisija, odnosno reklamnih poruka, ali i dečijih i obrazovnih emisija i još mnogo drugih audio i vidoe sadržaja podrazumeva prvo njihov prevod sa švedskog na portugalski jezik, a odmah zatim i dodatnu uslugu koja se odnosi na sinhronizovanje ili titlovanje obrađenih sadržaja.\nU timu Akademije Oxford su i prevodilac i sudski tumač čija specijalnost je obrada reklamnih sadržaja u pomenutoj kombinaciji jezika, tako da će osim vizit kartica, reklamnih plakata i letaka, oni da obrade i PR tekstove, ali i brošure, te reklamne flajere i kataloge, ali i ostale sadržaje koji su usmereni na reklamiranje različitih proizvoda i usluga, te poslovanja neke kompanije.\nPoslovnica švedski na portugalski portugalski na švedski


Duško Vuković, predsednik Sindikata radnika građevinarstva i industrije građevinskog materijala Srbije, zadovoljan je odzivom. Ipak, kaže, bilo je i onih koji nisu smeli da prekinu posao. Sindikati će sačekati nekoliko nedelja da vide da li će njihovi zahtevi biti ispunjeni, a onda će odlučiti o daljim koracima. Pošto je više od 80% građevinskih preduzeća u Srbiji nelikvidno, poslodavci prvo „zakidaju” na zaradama i uplati doprinosa zaposlenima. Od države tražimo da najpre izmiri dugovanja izvođačima radova koja, prema nekim procenama, dostižu milijardu dinara, navodi Vuković.\nZahtevaju i da na strateškim projektima koje država finansira prednost ima domaća građevinska operativa, a ne da bude angažovana samo kao podizvođač. Takođe traže utvrđivanje minimalne cene rada, potpisivanje kolektivnog ugovora i da Vlada Srbije isplati jednokratnu pomoć u visini 5.000 dinara za 100.000 radnika građevinarstva, jer među njima na desetine hiljada ove godine nije dobilo ni dinara zarade, desetine hiljada primaju neredovno plate, ili su zarade ispod republičkog proseka.\nNa gradilištima i u fabrikama, prema podacima sindikata, radi samo oko 30% ljudi, dok su ostali na prinudnom odmoru. Takav slučaj je i u fabrici blokova i cigle „Igma” – Uljma. Ona je ugasila peći pre mesec dana i 150 radnika poslala na prinudne odmore. U magacinu su uskladištili dvomesečnu-tromesečnu proizvodnju. Jedino rešenje prema mišljenju direktora ove fabrike, Ljubodraga Kneževića, je da država poveća potrošnju materijala kroz energetski efikasnu i ekološku gradnju. Tako će, smatra on, uposliti operativu i smanjiti izdatke za kupovinu energenata.\nDržava je jednim delom već pritekla u pomoć: omogućila je izgradnju jeftinih stanova na mestu kasarni u Beogradu i još nekoliko gradova, a kroz program pomoći građevinstvu zajedno sa lokalnim samoupravama i bankama finansiraće izgradnju započetih škola, bolnica, obdaništa. Uslov je da na tim projektima budu angažovana upravo domaća preduzeća registrovana u Srbiji i da se koristi domaći materijal.\nDa bi programi uhvatili korena u punoj meri, kaže Goran Rodić, sekretar Udruženja za građevinarstvo u Privrednoj komori Srbije, država mora da zamrzne dugovanja građevinskih preduzeća dok ne počnu da rade, da im deblokira hipoteke na opremu i da im PDV naplaćuje po realizaciji poslova. Jedino tako će, kaže on, građevinske firme izaći iz blokade. Ako se to ne učini većina neće moći da konkuriše na velikim projektima, jer je samo oko 15% preduzeća likvidno. Ako su u blokadi ne znače im ništa ni reference ni kvalitet rada, dobrobit državnih projekata će osetiti nekolicina. Ministarstva bi morala brže da reaguju, kaže Rodić. U Ministarstvu finansija kažu da od Privredne komore Srbije nisu dobili tačan podatak ko i šta duguje građevinskim preduzećima. Oni tvrde da se sva plaćanja koja idu preko Trezora redovno izmiruju, ali za dugovanja javnih preduzeća i lokalnih samouprava nisu nadležni.\nDuško Vuković je povodom sastanka sa ministrom za životnu sredinu i prostorno planiranje, Oliverom Dulićem, rekao da se nada da se više neće sastajati "ad hok" i da je već za kraj semptembra dogovoren sastanak kojem bi trebalo da prisustvuju predstavnici poslodavaca iz oblasti građevinasrtva, sindikata i resornih ministarstava. Na tim sastancija trebalo bi da se analiziraju privredna kretanja, jer je veliki broj problema radnika u građevinarstvu uzrokovan nedostatkom posla, smanjenim investicijama, padom proizvodnje, kao i lošim plasmanom.\nPredsednik Granskog sindikata građevinarstva, industrije građevinskog materijala, drvne industrije i putne privrede "Nezavisnost", Ranko Drljević, rekao je da je štrajku upozorenja pristupilo oko 85% građevinara - članova tog sindikata.\nMinistar Oliver Dulić je rekao da podržava štrajk građevinskih radnika i dodao da očekuje veliku aktivnost Ministarstava finansija i ekonomije, da bi se izašlo u susret građevinskim preduzećima koja imaju problem naplate potraživanja od države.\nMinistar rada i socijalne politike, Rasim Ljajić, ocenio je da je štrajk upozorenja građevinara ozbiljan, zbog ukupne socijalne situacije u zemlji.


SRS: Srpski radikali su opozicija naprednjačkom kartelu u Bojniku! - JUGPRESS\nSRS: Srpski radikali su opozicija naprednjačkom kartelu u Bojniku!\nJablanički okružni odbor Srpske radikalne stranke obaveštava javnost i sve medije da saopštenje pod naslovom „DOK BOJNIK NESTAJE, NAPREDNjAČKA VLAST PUNI SVOJE DžEPOVE!”, poslato sa zvanične imejl adrese našeg Okružnog odbora, predstavlja zvaničan stav Srpske radikalne stranke o naprednjačkoj vlasti u Bojniku.\n“Ovim putem obaveštavamo javnost i sve medije da Branislav Krstić nije predsednik Opštinskog odbora Srpske radikalne stranke u Bojniku. Predsednik našeg Opštinskog odbora u Bojniku je Cvetko Zdravković.\nTakođe, obaveštavamo javnost da je Srpska radikalna stranka opoziciona stranka u opštini Bojnik. Mi, srpski radikali, svesni smo činjenice da se naprednjačka vlast u Bojniku uplašila istine koju smo izneli u tom saopštenju za javnost. Ta istina je bolna, pogotovo za predstavnike te vlasti koji su od opštinskog budžeta u Bojniku, praktično, napravili svoj džeparac.\nMi, srpski radikali, nemamo nameru da ćutimo o naprednjačkoj pohlepi i gramzivosti u Bojniku. Potrudićemo se da svim građaniama Bojnika prezentujemo sve relevantne podatke o trošenju njihovog novca i raskrinkaćemo do kraja naprednjački kartel koji je privatizovao opštinu Bojnik i pretvorio je u svoj lični servis. Pokazaćemo celoj javnosti da se naprednjaci u Bojniku samo bore za svoje plate, dnevnice i druge troškove, a ne za dobrobit svih građana Bojnika.\nOvim putem obaveštavamo javnost i sve medije da sva saopštenja upućena sa zavnične imejl adrese našeg Jablačničkog okružnog odbora predstavljaju zvaničan stav Srpske radikalne stranke o svim relevantnim pitanjima na teritoriji Jablaničkog okruga”, navodi se u saopštenju ispod koga je ime člana Predsedničkog kolegijuma SRS Sragana Trišića a koje prenosimo u verziji u kojoj nam je poslato.


Uhapšeno 28 žigola na Baliju | Glas javnosti\nPočetna > Svet > Uhapšeno 28 žigola na Baliju\nDŽAKARTA - Na indonežanskom ostrvu Bali, jednoj od veoma popularnih svetskih turističkih destinacija, policija je uhapsila 28 osoba u akciji protiv "žigola s plaže". Akcija je počela posle objavljivanja trejlera za dokumentarac o "Kaubojima iz Kute", koji prati doživljaje i iskušenja tamnoputih i lepo građenih surfera iz legendarnog balijskog mesta Kuta, preneo je Rojters.\nTi mladići "ordiniraju" na plažama, gde često stupaju u kratke romantične veze sa turistkinjama koje ih neretko obasipaju poklonima.\nRežiser filma Amit Virmani izjavio je da je prekjučerašnja akcija "bedna" i da predstavlja "lov na veštice na muškarce potamnele i sa mišićavim telima koji su na plažama", što nikome nije potrebno. On je istakao da njegov film govori samo o jednom malom aspektu života na Baliju i da ni u kom slučaju ne kaže da su ti zgodni mladići jedino što ovo ostrvo može da ponudi turistima.\nPortparol lokalnog veća oblasti Gede Vidžaja rekao je da je ovih 28 osoba uhapšeno jer njihova dokumenta nisu bila u redu ili zato što su "remetili mir ili bezbednost na plažama".\nOn je dodao da su hapšenja bila deo rutinskih provera dokumenata i da nisu povezana sa dokumentarcem. Lokalni mediji ističu da snage bezbednosti ciljaju na potamnele i mišićave muškarce.\nPortparol guvernera Balija Putu Suardika je potvrdio da su žigoli zaista bili meta policijske racije i pritom istakao da fenomen žigola na plažama nije jedinstven za Bali, koji je poznat pre svega po hindu hramovima, vulkanima i terasastim pirinčanim poljima, i da oni ne predstavljaju nikakvu pretnju turistima.\n"Ono što se dešava između dvoje odraslih ljudi uz obostranu saglasnost je nešto što se samo njih tiče", kazao je Suardika.


„U slučaju da podnosilac zahteva (Fejsbuk) bude podvrgnut potpunoj suspenziji prenosa podataka korisnika u SAD, pošto smatramo da je to ono što nadležni nadzorni organi predlažu, podnosiocu zahteva nije jasno kako bi, u tim okolnostima, mogao da nastavi da pruža usluge Fejsbuka i Instagrama u EU”, izjavila je šefica za zaštitu podataka kompanije Fejsbuk za Irsku, Ivon Kunan, dodajući da Fejsbuk ima 410 miliona aktivnih korisnika mesečno u Evropi.\n“Fejsbuk ne preti povlačenjem iz Evrope. Pravni dokumenti podneti irskom Visokom sudu pokazuju samo jasnu realnost o tome da se Fejsbuk i mnoga druga preduzeća, organizacije i pružaoci usluga, oslanjaju na prenos podataka između EU i SAD kako bi funkcionisao njihov rad”, navodi se u saopštenju PR Fejsbuka.\n“Nedostatak sigurnog, i legalnog međunarodnog prenosa podataka, štetiće ekonomiji i kočiti rast preduzeća zasnovanog na podacima u EU”, dodaje se u saopštenju.\nEvropska unija Fejsbuk Instagram Irska\n← Okrugli sto o medijima i dijalogu: Ko je odgovoran za stanje u društvu?\nIstraživanje: Trećina građana ne veruje ni jednom mediju, stariji gledaju TV, mlađi na Instagramu →


Stramaćoniju novi problemi - povredio se Zaneti - Sportske.net\nStramaćoniju novi problemi - povredio se Zaneti\nKapiten Intera nije mogao da nastavi susret u Firenci pošto je osetio bol u butini leve noge. On je zamenjen na poluvremenu a naknadnim pregledima utvrdiće se kakva je priroda Zanetijeve povrede.\nRoma na kolenima, Ikardi doneo Interu 3 boda!Zaneti: "Želimo Jaju Turea"Majka Ričards se vraća na ostrvo?Majka Ričards se vraća na ostrvo?Ikardi sve bliži ostanku\nRemi u Firenci neće biti jedini problem za trenera Intera pošto je nakon meča saznao da je kapiten ekipe Havijer Zaneti doživeo povredu koja bi mogla da ga udalji sa terena do kraja sezone.\nArgentinac se na poluvremenu nedeljnog meča požalio na bol u predelu butine leve noge a lekari su zaključili da Zaneti nije u mogućnosti da nastavi meč. Popularni "Traktor", kako ga navijači zovu, rekao je za klupski sajt da će se nakon naknadnih pregleda utvrditi koji je stepen povrede koju je doživeo.\n"Imao sam problema sa ahilovom tetivom tokom nedelje i moguće je da sam pritisak preusmerio na drugi deo noge kako bih izbegao povredu. Ispostavilo se da je to bilo kontraproduktivno a kolika je šteta saznaće se nakon skenera" rekao je Zaneti za klupski sajt.\nAndrei Stramaćoniju bi ovakav rasplet događaja mogao dodatno da zakomplikuje život pošto se već u sredu igra naredno kolo italijanske Serije A a velika je verovatnoća da kapiten ekipe neće biti u stanju da pomogne timu.\nZa stratega Intera ostaje nada da povreda nije ozbiljnija i da će Havijer Zaneti uspeti da se oporavi do narednog vikenda.


Neslobodna demokratija - Milica Jovanović - Peščanik\n„Spolja Zapad a iznutra Istok“, novi je moto državnog vrha koji je u četvrtak lansirao ministar pravde Nikola Selaković pred okupljenima na proslavi sedam vekova kosovskog manastira Banjska, kako je rekao, „slike i prilike Srbije“ – misleći možda na stanje permanentne rekonstrukcije i povremenu nestručnu ali prigodnu dogradnju kulisa pod kojima posle kisnu naivni.\nSlogan naizgled čini naprednjački doprinos svetosavsko-nikolajevskoj viziji dezorijentisanog srpstva između raznih strana sveta, u međuvremenu obogaćenoj iskustvom cenjkanja sa Briselom, ali svoj puni smisao dobiće u kontekstu savremene srpske kvantne politike čije su zadivljujuće mogućnosti u projektu ‘i razum i ludilo’ prvi naslutili prethodnici na tronu, Koštunica i Tadić.\nUvod u standardizaciju ovog modela izložio je iste večeri prvi vicepremijer Aleksandar Vučić, u ekskluzivnom intervjuu objavljenom na sajtu lokalnog tabloida sa dna kace, gde je predstavio osnovne principe neodređenosti i političkog preplitanja po kojima je stvarnost u Srbiji upravo definisana Vučićevim merenjem.\nU kraćem predahu od nagomilavanja primera nekauzalnosti u ubrzanom ekonomskom razvoju, prizvan je duh globalnog gurua hibridnog stanja, oca modernog Singapura Harija Li Kuan Jua koji ne samo da je za svojih trideset godina na premijerskom mestu imao brojne strance u vladi nego je i bez obzira na nekakva bitna ograničenja građanskih sloboda načinio od ove ostrvske zemlje četvrtu finansijsku silu u svetu.\nNa matičnom kontinentu, dilemom da li je dovoljno spolja imati makar donekle održivu ekonomiju, u saglasju sa međunarodnim pravilima igre, a iznutra graditi apsolutistički režim sa prosvetiteljskim beneficijama rezervisanim za poslušnu većinu – za desetak dana će se baviti Evropska komisija, pritisnuta sve glasnijim zahtevima za adekvatno kažnjavanje mađarskog eksperimenta Viktora Orbana.\nNajglasniji je upućen početkom jula iz Evropskog parlamenta koji je većinom glasova usvojio raport svog izvestioca o osnovnim pravima, nastalog upravo usled zabrinjavajućih procesa u Mađarskoj.\nPrema ovom izveštaju zvanična Budimpešta nizom ustavnih i zakonskih izmena podriva nezavisnost pravosuđa, ograničava medijske slobode kao i prava verskih i manjinskih grupa. Mađarsko petljanje sa pravosuđem i građanskim slobodama već neko vreme je na meti kritika ne samo Brisela već i Ujedinjenih nacija, Venecijanske komisije i niza međunarodnih organizacija za ljudska prava.\nŠta bi mogla biti eventualna kazna za zemlju članicu Evropske unije još nije sasvim jasno, i to će upravo biti tema sednice Evropske komisije 28. avgusta. Izvršno telo Unije se, doduše, ogradilo od oštrih mera iz preporuka Evropskog parlamenta, ali napominje da će uopšteno razmotriti „nove mehanizme“ kojima bi se osiguralo poštovanje temeljnih vrednosti iz Evropske povelje.\nMađarski premijer uzvratio je očekivano, optužujući evropske socijaliste za zaveru a Brisel za dvostruke standarde i podložnost interesima velikih korporacija. Prema Orbanovom uverenju, da je Mađarska „na pravom putu“ govore ne samo razni ekonomski pokazatelji i znatne kineske investicije, već pre svega stalni rast ionako natpolovične podrške koju administracija uživa u biračkom telu.\n„Pod izgovorom zaštite demokratije, Evropski parlament pokušava da Mađarskoj nametne mere koje podrivaju nacionalni suverenitet“, odbrusio je Orban, poredeći ih sa turskim i ruskim osvajačkim pohodima na Mađarsku.\n„Viktator“ nije jedini koji zadaje brige Uniji – rumunski premijer i češki predsednik takođe se pominju kao uzurpatori pravnog poretka na talasu velike podrške birača. Pred Briselom je ozbiljan izazov institucionalnog odgovora na jačanje političkog ekstremizma u zemljama-članicama, posebno onim sa Istoka koje nisu ispunile očekivanje pri učlanjenju da će ekonomski rast i demokratski okvir spontano dovesti do punog poštovanja ljudskih prava i sloboda.\nNačelnog rešenja zasad nema, jer se za presudnu meru slobode jedne zemlje uzimaju težnje njenih građana. Fenomen neliberalnih demokratija opisao je Farid Zakarija u tekstu za Foreign Affairs iz novembra 1997. kojim odgovara na muku Ričarda Holbruka uoči prvih posleratnih izbora u Bosni i Hercegovini godinu dana ranije. „Šta ako izbori budu slobodni i pravični a pobede rasisti, fašisti, separatisti“, citira Zakarija dilemu američkog diplomate, zbunjenog pred pojavom koja se tada već uveliko širi celom planetom.\nSlobodni izbori bez vladavine prava, jasno odeljenih grana vlasti i zaštite osnovnih sloboda, zapravo čine tek delimično demokratsko uređenje, pisao je Zakarija ukazujući da se popularna podrška urušavanju pravnog poretka u postkolonijalnim i postkomunističkim zemljama najčešće sticala obećanjem o brzom ekonomskom razvoju.\nDecenije koje su prošle od tada potvrdile su Zakarijinu tezu prema kojoj, umesto da uzurpacija vlasti bude privremena kao nužna faza tranzicije, u najvećem broju slučajeva takve države ostaju zaglavljene u formi vladavine koju čini mešavina demokratije i – neslobode.\nSrbija nesumnjivo nije ni diktatura ni slobodna zemlja. Kako kaže princip komplementarnosti, u tom stanju može ostati neodređeno dugo. Ili bar dok joj građani ne uzmu meru.